text:
1Tandɨhɨ ra tavá xuhun cuenda gobiernu ñuu Roma, ta ra iyó cuatyi, tuhva̱ ra nu nyaá ra Jesús, tacuhva cuɨñɨ ra tuhun cahán ra. 2Tyicuan ta ra fariseo ta ra casacuaha ley vehe ñuhu quichaha cacahan nyaa ra, ta cacatyí ra: ―Ra ihya, cahán ra chihin ra iyó cuatyi. Ta chachí ra chihin ra ―cacatyí ra. 3Tyicuan ta ra Jesús caha̱n ra noo cuhva ihya, ta catyí ra: 4―Ta nya nyoho cha iyó noo cientu mbee sana ndo, tatu cuanaa noo tɨ, ¿atu ma sandoo ndo chi tandɨhɨ ca tɨ cuan nu chiqui. Ta cunanducu ndo chi quɨtɨ cha cuanaa cuan, nyacua nya cha nañihi ndo chi tɨ? 5Ta cuhva cha nañihi ndo chi tɨ, ta natyiso soco ndo chi tɨ. Ta sɨɨ vavaha cuví chi ndo. 6Ta cuhva cha nachaa ndo vehe ndo, ta ndu ɨɨn ri ndo chihin ra tahan ndo ta chihin ñu nyicú yatyin yuvehe ndo, yucuan ta catyi ndo chi ñu vatyi na cusɨɨ cuñi ñu chihin ndo vatyi nañihi̱ ndo chi mbee sana ndo cha chinaa̱. 7Ta ihya catyí chi ndo, vatyi sɨɨ xaan ca cuvi chi ángel Nyoo andɨvɨ cha catyi noo ra cha iyó cuatyi ta nasama cuhva iyó ra, ta ñima ca cha catyi ndɨ cumi xico chahun cumi tahan ñáyɨvɨ cha ñahri cuatyi. 8’Ta catyí chi ndo, tatu iyó noo ñaha cha iyó uchi tahan xuhun ña, ta tatu cuanaa noo xuhun ña, tyaa ña noo candil. Ta tɨhvɨ ña tandɨhɨ cuii maa chichi vehe ña. Ta nanducu ña tandɨhɨ cuii nyacua nya cha nañihi ña xuhun cuan. 9Ta cuhva cha yaha̱ nañihi̱ ña, cuahan ña cua nanducu ña chi ñaha tahan ña, ta ñáyɨvɨ cha nyicú yuvehe ña, ta catyi ña chi ñu: “Cu̱sɨɨ cuñi ndo chihin vatyi cha nañihi̱ xuhin cha chinaa”, catyí ña. 10Ta catyí chi ndo vatyi tyicuan caa sɨɨ cuví chi ángel Nyoo cha catyi noo ra iyó cuatyi ta ndu uvi iñi ra cuatyi ra ―catyí ra Jesús. 11Tyicuan ta quichaha catyí tucu ra Jesús cuhva ihya: ―Noo ra, chiyo̱ uvi tahan sehe ra. 12Ta noo chaha, ra luhlu ca cuan catyí ra chi sutu ra vatyi nacuhva ra cha tahán chi chi ra. Tyicuan ta sutu ra chaha̱ ra chi nɨnduvi sehe ra. 13Ta ña cuaha ri quɨvɨ cuan ta ra luhlu ca cuan xico̱ ra tandɨhɨ cuii maa cha chaha̱ sutu ra chi ra. Ta sandu ɨɨn ri ra xuhun ra, ta quehe̱n ra ityi ta cuahan ra noo ñuu cañi. Ta yucuan chiyo̱ ra, sanaa̱ ra tandɨhɨ maa xuhun ra chihin tusɨɨ iñi. Ta quiñi xaan chicá noo ra. 14Tyicuan ta chaa̱ noo tama ityi nu iyó ra. Ta quichaha chisoco ra vatyi ndɨhɨ xuhun ra sanaa̱ ra. 15Tyicuan ta chaha̱n ra chicaca̱n ra tyiño chi noo ra ñuu cuan. Ta ra cuan tachi̱ ra chi ra noo nu iyó quɨnɨ sana ra, vatyi cusaha cuenda ra chi tɨ. 16Ta cuví noo chaha cuan chisoco xaan ra. Ta ñahri maa cha cachi ra iyó, nyacua quichi cuvi iñi ra cachi ra cha cachachí quɨnɨ cuan soco yori maa chaha cha cachi ra. 17Tyicuan ta nɨcohon iñi ra tuhun sutu ra. Ta ndichi xiñi ra: “¿Atu chiin cuaha ra casahá tyiño chihin suti? Soco ñahri maa cha cumañi chi ra. Ta yuhu cuñí cúvi soco ihya. 18Vityin cunuhin nu nyaá suti. Ta catyi chi ra tyi chicoo̱ cuatyi nuu Nyoo ta nuu maa ra. 19Ta ña naña que cha cuvi sehe ra chii, ta na saha ra tuhun vatyi noo musu ri ra cuví chii.” Tyicuan caa ndichi xiñi ra. 20’Tyicuan ta quehe̱n ra ityi cuanuhu ra nya vehe sutu ra. Cañi ca vachi ra ta nanyehe̱ sutu ra chi ra, ta cundahvi̱ cuñi ra nyehe ra chi ra. Ta chino̱ ra chisataha̱n ra chi sehe ra. Ta nanumi̱ ra chi ra. 21Tyicuan ta quichaha catyí ra chi sutu ra: “Tata, chicoo̱ cuatyi nuu Nyoo ta chicoo̱ cuatyi nu maun. Ta yucuan chaha ña naña que cha cuví sehun chii”, catyí ra chi sutu ra. 22Soco sutu ra tyihi ra tyiño, ta catyí ra chi musu ra: “Ta̱va ndo sahma vaha ca ta sa̱cuihno ndo chi ra. Ta tyi̱hi ndo noo xehe nundaha ra. Ta nya̱ca ndo zapato quɨhɨ chaha ra ñandɨhɨ. 23Ta sɨɨn ri ca̱hñi ndo noo becerru cha xahan ca, vatyi cachi yo chi tɨ. Vatyi vityin cucoo yo noo vico. 24Vatyi ra sehi ihya cha chihi̱ ra saha̱ mai tuhun. Cuñi̱ mai vatyi ma nyehe que chi ra, soco natuvi̱ ra”, catyí sutu ra. Tyicuan ta quichaha chicoo ñu vico. Ta sɨɨ xaan cacuñí ñu vatyi natuvi̱ ra cuan. 25’Tyicuan ta inga sehe ra, ra cha chahnu ca, ñohó ra nu chiqui. Ta cuhva cha cuanachaa ra nya vehe ra, ta quichaha chiñi̱ ra yaa. Ta chiñí ra vatyi sɨɨ xaan cachitá chaha ñu. 26Tyicuan ta cuhva cha cuyatyin ra nya vehe ra ta cana̱ ra chi noo musu ra. Ta ndaca tuhun ra ñáá cha cuví cuan. 27Tyicuan ta musu ra quichaha catyí ra: “Yañun, ican nachaa̱. Ta yucuan chaha tachi̱ sutun vatyi na cahñi ra chi noo becerru xahan ca. Vatyi vaha ri nachaa yañun, ta ñahri cha cuvi̱ chi ra”, catyí ra. 28Tyicuan ta cuxaan xaan cuñí ra. Ta ña cuñí ra ndɨhvɨ ra chichi vehe. Soco sutu ra chaha̱n ra chicaha̱n ndahvi ra chihin ra, vatyi na ndɨhvɨ ra chichi vehe. 29Tyicuan ta nacaha̱n ra ta catyí ra chi sutu ra: “¿Atu chiin cuiya sahá tyiñe chuhun? Ta tyasohí tuhun cahún. Ta ni noo chaha ta ta nacahnu que nu cahún. Soco ni noo ndixihyu lee ta cuhva con chii vatyi coi vico chihin ra tahin. 30Soco vityin cha nachaa̱ sehun ihya, ra cha sanaa̱ xuhun chihin ñu cata iñi. Ta vityin chahu̱n noo becerro quɨtɨ xahan ca chi ra”, catyí ra chi sutu ra. 31Tyicuan ta nacaha̱n sutu ra ta catyí ra chi ra: “Sehi, yoho tyicuan ri nyaún chihin. Ta tandɨhɨ cha cumi, chuun cuví. 32Soco vityin tahán chi sacuvi yo vico ihya. Ta cusɨɨ cuñí yo. Vatyi nachaa̱ yañun, ra cha saha̱ mai tuhun vatyi chihi̱. Tari quɨvɨ nandoto̱ ra cuví ihya. Ta chinaa̱ ra, ta nañihi̱ tucu yo chi ra inga chaha”, catyí ra chi sehe ra ―catyí ra Jesús.
Copyright
Learn More


c: text/html

text:
1Señor Jesucristo rimashcata camachiushcamanda carcelbi tiyauni. Chasna tiyaushahuas cangunata rugauni cangunata Diospa runaguna tucungahua japishcamandami pai munashcacuinta alita causana anguichi. 2Mansu shungu, mana piñasha, pihuas cangunata mana alita racpihuas ahuantasha, pariumanda llaquishcahuan yanapanacusha causana anguichi. 3Diospa Samai ñucanchita shuc muntunllatashina rashcami. Chasna acpi imamandahuas mana piñanacusha pariu anata yuyarina manguichi. 4Jesucristota quiriccuna asha shuc aichallashina manchi. Diospa Samaihuas shuglla man, chasnallata Dios ñucanchita japishcamandami paihuan pariu shuc ali causagringahua chapaunchi. 5Jesucristo paillami amu an. Shuc quirina shimilla tiyan, bautisarinahuas shuglla tiyan. 6Shuc Diosllami tiyan, paiga tucui ñucanchi yaya man. Tucuigunata mandac man. Pai ushac ashami tucuigunata yuyachin, tucui quiriccunaibihuas causaun. 7Tucui ñucanchi shuc muntun agllaita Cristo llaquisha pai munashca tuputa caran quiric runama caran tunu ranagunata cura. 8Chimanda Diospa shimibi casna quillcashca an: Pai jahuapachama riusha huin huatashca runagunatacuinta pushara, chasnallata quiric runagunama ima tunu ali rana yuyaitas cura nin. 9Chiga imasna nishcatan. Pai jahuama riusha nishca casnami nin, Cristo jahuapachaibi causaushcamanda pai ñaupapundaga cai allpama uraicushca ara. 10Chi uraicumuc Cristollatami indimanda mas yali jahuaibi rira tucui cai intiru munduibis maibihuas mandac tucungahua. 11Paimi paihua runagunata yuyaita cura pai munashcata ranauchun nisha. Maican runagunataga ñucamanda camachigrichi nisha japisha cachara, shuccunataga pai ñuca rimashcata pasachinauchun nisha yuyaita cura, shuccunataga paihua quishpina shimimanda alita rimanauchun nisha yuyaita cusha cachara. Chasnallata maicangunataga quiriccunata cuirasha yachachichun nisha yuyaita cura. 12Pai chasna cura tucui Diospa runaguna ali yuyaihuan pariu yanapanacunauchun, chasnallata Cristohua aichacuinta sinzhi tucunauchun nisha. 13Diospa Churita quirisha paita mas yachasha ñucanchipura shugllacuinta tucunagama yuyaigunata cura. Chasna chi tunuta causasha huiñashcacuinta ñucanchi pariu Jesucristocuinta mas mas tucungaraunchi. Chiraicumi chi caran tunu yuyaigunata ñucanchima cushca. 14Chasna tucusha cunan huahuagunacuinta mana causanachanchi caran shimitas catisha. Huahuagunallami llullautahuas mana alita rimautahuas chita catinaun alichari an nisha. Chasna rimasha pandachiccunaga chi huahuagunacuinta auc runagunata umachisha binsingauna. 15Canguna randiga pariumanda ali sirtu shimita llaquishcahuan rimana anchi. Ñáucanchi causaibi mas mas Cristota catisha rina manchi paiga ñucanchi umacuinta ashcamanda. 16Ñáucanchiga Cristohua aichacuinta anchi. Chi aichaibi tulluguna caran piguna cuyurinaibi llutachishcacuinta anchi. Chasna ashami caran quiric runa Dios munashcata rasha llaquinacusha tucuiguna pariumanda yanapanacusha ali sinzhi tucuna anchi. 17Ñáucaga Señor Jesucristo cachashca ashami cai shimita cangunata rimasha saquiuni: Cunanmanda ñaupagma Diosta mana uyac runagunacuinta ama causanguichichu. Paigunaga imbidianacusha mana ali yuyaihuanzhu causanaun. 18Yuyai illaccuinta causanaun. Chasna ashami Dioshuan causanatas mana yuyarinaun paiguna yuyaiga ansa tutai auccuinta ausha. 19Ima tunu juchata raushahuas mana imallas pingarinaunzhu. Jiridsa mana aligunatas cushihuan rasha causaungunami. 20Cangunata randiga Cristo mana chi tunu ranata yachachirachu. 21Canguna sirtutami Cristomanda yacharanguichi. Paimanda sirtu shimitas uyaranguichi. 22Canguna ñaupa mana ali munaiguna cangunata umachiucuinta huaglichiun. Chi tunu causaita saquichi. 23Chasna saquisha canguna shungüibi mushuc yuyaita japisha causaichi. 24Shuc mushucta churarishcacuinta mushuc causaita japichi. Yaya Diosca mushuc yuyaita cushcami ñucanchi paishina yuyaita charichun nisha. Ñáucanchi chasna tucushaga mana llullasha, jucha illac, ali yuyaihuan causangaraunchi. 25Chasna ashami tucui ñucanchi quiricpura shuc aichacuintalla ashcamandami mana llullasha sirtu shimita cuintanacuna anguichi. 26Canguna ima uras maican runahuan piñanacushaga ama juchata ranguichichu. Canguna piñarishcaga ama chishacta durachun, indi chara mana yaicugllaita uctalla alichina manguichi. 27Supaita ima lugarta cuichichi cangunata umachichun chita mas yuyachingahua. 28Maican ñaupa shuhuasha causac ashahuas cunanga canguna shuhuanata saquichi, astahuanbas tarabaichi. Chasna rasha cunata ushanguichi maican illaccunamas. 29Ama ima jiridsa shimigunatas rimanguichichu astahuanbas ali shimigunallata rimaichi uyaccunahuas paiguna quirinai sinzhiyanauchun, yanapashca tucunauchun. 30Diospa Samaitaga mana imamandahuas llaquichina changuichi. Yaya Dios paihua Samaita cangunata cushcami canguna paihua runa acta yachanauchun nisha. Cangunata paihuagma apanagama paihua Samai cangunahuan aungami. 31Chasna acpi tucui mana alimanda anchurichi. Shungüibi auc jiridsa yuyaita saquichi, piñanacunatas, caminatas, jiridsa rimanatas, llullanatas, tucui ima mana aligunatahuas huinda saquichi. 32Astahuanbas pariumanda alita rasha llaquinacuichi. Dios cangunata llaquisha Cristo huañushcamandami canguna juchata huiñai perdunasha anchuchira. Cangunahuas paishinallatami cangunata piñaucunahuanbas huiñai perdunasha alichinacuna anguichi.
Copyright
Learn More

robotstxt: allowed

filter: keep


text:
Marcos 3Mushuj Testamento Diospaj Shimi (MTDS)
Chaquishca maquiyuj runatami Jesús alliyachishca
3 Shujtaj cutinpish tandanacuna huasiman Jesús yaicujpica, maqui chaquishca shuj runami chaipi tiyacurca. 2 Sábado cajpimi, alliyachijpica juchachishun yuyacurcacuna. Chaimantami ‘¿Chai ungushca runata alliyachinchu, imamí?’ nishpa, chaparacurcacuna. 3 Paicuna chashna yuyacujpitajmi, Jesusca chaquishca maquiyuj runataca:
–Jatari, cai tucuicunapaj chaupipi shayari– nirca.
4 Jesusca, chaipi cajcunataca:
–Sabadocunapica, ¿allita ruranachu, mana cashpaca mana allita ruranachu, huañuimanta quishpichinachu, mana cashpaca huañuchinachu, imata ruranataj alli?– nishpami tapurca.
Shina nijpipish paicunaca, mana rimarcacunachu. 5 Chaimanta p'iñarishpa muyundijta ricushpaca, paicunapaj shungu ch'ahuanyashca cajpi llaquirishpami, chai runataca:
–Cambaj maquita chutai– nirca.
Chutajpica, chai runapaj maquica, ña alli tucurcallami.
6 Chaimanta fariseocuna llujshishpaca, Herodesta catijcunahuan tandanacushpami, Jesusta ima shina huañuchinata yuyarircacuna.
Achca ungushcacunami Jesuspajman tandanacushca
7 Jesusca, Paipaj yachacujcunandijmi, mama cuchaman rircacuna. Galileamantapish, Judeamantapish achca gentecunami caticurcacuna. 8 Jesús imalla allicunata rurashcata uyashpaca, Jerusalenmanta, Idumeamanta, Jordán yacu ch'imbanijmanta, Tiro pueblo muyundijmanta, Sidonmantapishmi mana jahualla gentecuna Paipajman shamurca. 9 Chai tucui gentecuna ama llapichunmi Jesusca, Paipaj yachacujcunataca, barcota c'uchullapi charichun mandarca. 10 Mashnatajshi ungushcacunata alliyachicushcamantami, tucui ima ungüihuan cajcunapish Jesuspi tuparingapaj llapimurcacuna. 11 Shinallataj mapa espiritucunahuan cajcunapish, Jesusta ricushpaca, Paipaj ñaupajpi shitarishpami: «¡Canca Diospaj Churimi cangui!» nishpa caparijcuna carca.
12 Ashtahuanpish Paica pi cashcata ama huillachunmi, sinchita rimashpa jarcaj carca.
Huillagrichun mingangapajmi Jesusca, chunga ishquita agllashca
13 Jesusca, chai q'uipa urcuman huichiyashpami, Pai cayasha nishcacunallata cayarca. Chai cayashcacunallami Paipajman c'uchuyarcacuna. 14 Chai chunga ishquitaca, Paihuan cachunpish, huillagrichunpishmi churarca. 15 Paicunamanca, ungushcacunata alliyachi tucunatapish, supaicunata llujshichi tucunatapishmi curca. 16 Paica cai chunga ishquitami agllarca: Paillataj Pedrota shutichishca Simonta, 17 Zebedeopaj churi Jacobota, Jacobopaj huauqui Juantami agllarca. Chai ishqui huauquindijtami Boanerges nishpa shutichirca. Chaica: “C'ulun nijpaj churicuna” nisha ninmi. 18 Caishujcunaca, Andrés, Felipe, Bartolomé, Mateo, Tomás, Alfeopaj churi Jacobo, Tadeo, Zelote nishca Simonpishmi carca. 19 Shinallataj huañuchijcunaman Jesusta japichij Judas Iscariotepishmi carca.
Diospaj Espiritutami p'iñashpa c'amishcacuna
20 Cutintajmi, yallitaj achcacuna tandanacurca. Chaimantami Jesuspish, yachacujcunapish micungapajllapish mana pajtarircacuna. 21 Ashtahuanpish Jesuspaj familiacunaca: «Yuyaita chingachishca shinami puricun» nijta uyashpami, huasiman pushana yuyai shamurcacuna.
22 Ashtahuanpish Mandashcata yachachijcuna Jerusalenmanta shamushpaca: «Caica Beelzebuhuanmari. Chai supaicunata mandajhuan cashpami, supaicunataca llujshichishpa cachan» nircacunami.
23 Chashna nijpimi, paicunata cayashpaca, yuyachij parlocunahuan cashna rimarca: «¿Ima shinataj Satanasca, Satanasllatatajca llujshichingari? 24 Shuj llajta chaupirishpa, quiquin llajtapurallataj macanacushpaca, chai llajtaca urmangallamari. 25 Chashnallataj huasi ucupuracuna p'iñanacushpa, paicunapurallataj macanacushpaca, raquirinacushpa tucurinmanllami. 26 Shinallataj Satanasllataj, pai mandacushcata chaupishpa, paipurallahuantaj macanacujpica, pai mandacushca chingarina punllamari chayanman.
27 Pipish, maijan c'ari c'ari runapaj huasimanta imata shuhuasha nishpaca, paitarajmi huatan. Mana paitaraj huatashpaca, mana yaicui tucunchu. Paita huatashpallami, huasiman yaicushpa, imatapish shuhuai tucun.
28 Diosca, runacunapaj ima juchacunatapish, Paita p'iñashpa c'amishca cajpipish, chaitaca anchuchipajmi. Chaica chashnatajmi. 29 Ashtahuanpish jucha illaj Espirituta p'iñashpa c'amishcataca, manataj anchuchingachu, chai runaca huiñaipajmi juchayuj saquiringa» nircami.
30 «Mapa espíritu japishcamari» nishcamantami, paicunataca chashna nirca.
Jesustaca mamapish, huauquicunapish ricugrishcami
31 Chai huashallami, Jesuspaj huauquicunapish, mamapish chayamurcacuna. Paicunaca mana yaicushpami, canllallamanta cayaj cacharcacuna. 32 Chaimantami, Jesuspaj muyundijpi tiyacujcunaca:
–Cambaj mama, huauquicunamari Canta mashcashpa, canllapi shayacuncuna– nircacuna.
33 Chashna nijpi, Jesusca:
–¿Picunataj Ñuca mama, Ñuca huauquicuna canga?– nishpami cutichirca.
34 Shina nishpa, Paipaj muyundijpi tiyacujcunata ricurashpami, cashna nirca:
–Ñuca mama, Ñuca huauquicunaca, riquichij, caipimari. 35 Taita Dios munashcata rurajcunamari Ñuca huauqui, Ñuca pani, Ñuca mamatajca– nircami.


text:
1Chaymanta qashan chapakurqa rikaray imanumi chay Uyshitaqa chay librupa syiti napankunamanta, punta kaq napakasha kaqta kich'aq qallariqta. Chaymantami uyaparay chay kwatru kawsaqkunamanta ukqa, kunya yupay kusala jwirtita kaynu niqta: "¡Shamuy!" nir. 2Chaymi chapakurqa rikaray uk yuraq kaballuta. Chay kaballupa anan taqqami, makinpi arkuwan flichata charikusha karan. Chaymantami quranllapa uk kurunata. Chaymi kusala puytiqpaqna tikrakar, riran maypipis tukuy imatapis binsinanpaq. 3Chaymanta chay Uyshita ishkay kaq napakashata kich'atinqa, chay ishkay kaq kawsaqqa kaynu niqta uyaparay: "¡Shamuy!" nir. 4Chaymi rikayatiy qashan yarqamuran uk kaballu. Chay kaballuqami chupika intiru karan. Nataq anan taqta-shuypaqa kusa puytiqpaq tikraranllapa. Chayna tukuyla runakuna shumaqta tayatinllapamapis, pay ch'iqninachitinllapa paynin paynin wanuchinakunanllapapaq. Chaypaqmi kusala atun ispadata quranllapamapis. 5Chaymanta chay Uyshita kimsa kaq napakashata kich'atinqami, uyaray chay kawsaqkunamanta kimsa kaq chayqa, kaynu niqta: "¡Shamuy!" nir. Chaymi chapakurqa rikaray uk yana kaballuta. Nataq chay anan taq chayqami makinpi charikusha karan uk balansata. 6Chaymantami chay kwatru kawsaqkunapa ch'aypinmantaqa uyaray uk rimay kaynu niqta: "Mayqanpis uk diyata trabajashanwanqami uk kilu triguta manaqa kimsa kilu sibadalata rantiyta puytinqa. Piru chay asaytiwan, binuta rantinatin-shuypaqa ama willatkichu michkatapis rantinqa" nir. 7Chaymanta chay Uyshita kwatru kaq napakashata kich'atinqami, uyaray chay kwatru kaq kawsaqqa kaynu niqta: "¡Shamuy!" nir. 8Chaymi chapakurqa rikaray aya rupay yupay uk qarwalla kaballuta. Nataq chay anan taqqami shutiq, "Wanuy". Chaypa ikintaqami shamuyaq uk. Payqami ayakunapa tanan chay karan. Chaymi chaytaqa pudirta quran, tukuy pachamanta kwarta partin kaqta wanuchinanpaq guerrakunawan, mallaqwan, qishaywan, chaynulla kay pachapi kaq kusala manchaypaq animalkunawan ima. 9Chaymanta chay Uyshita sinku kaq napakashata kich'atinqami, altarpa ch'akinpi rikaray Dyuspa shumaq rimayninta parlakur shumaqta kawsashanrayku wanushakunapa almankunata. 10Chaymi paykunaqa, kusala jwirtita kaynu niyaranllapa: "Kusala puytiq, kusa allin, imatapis karanta ruraq Taytayllapa Dyus, ¿maydiyataq rikar yach'ayanki kanqa tukuyla chay runakuna imata rurashankunataqa? ¿Maydiyataq paykunatapis wanuchiyanki kanqa wanuchimashanllaparaykuqa?" nir 11Chaynu nitinllapami yuraq rach'pakunata quranllapa. Chaynullami willaranllapapis, samaskiyllaparaq uk tyimpullataqa, Jesucristupaq qamkuna yupaylla uknikikuna yach'achikuqkunata wanuchinanllapakaman nir. 12Chaymanta chay Uyshita saysi kaq napakashata kich'atinqa, chapakur rikaray kusala saqrata pacha kuyuqta. Chaymi rupaymapis yana intirupaq tikrakaran, imanutaq wanutinllapa lutu rach'pata yakakunllapa chaynu. Nataq killa-shuypaqa, chupika intirupaq tikrakaran, yawar yupaylla. 13Chaynulla qullarkuna-shuypaqa syilumanta ratamuran pachaman, imanutaq kusala jwirti wayra shamutinmaqa llullu iguskunamapis ratamun chaynu. 14Chaymi syilumapis chinqaran uk papil pillukaq yupay. Chaynullami mar yaku ch'aypipi pacha kaqkuna, chaynulla tukuyla sirkakuna imamapis, chay kashanmantaqa uklawman ashuranllapa. 15Tukuy pachapi mantakuqkunaqami, sirkakunapa qichqankunapi, mach'aykunapi ima pakakuranllapa. Paykunaqami tantakar kusa puytiqkunawan, suldadukunapa mantaqninkunawan, kusa nisha runakunawan, kusa imayjun kaqkunawan, sirbikuqkunawan, mana sirbikuqkunawan ima pakakuranllapa. 16Chaymi chay sirkakunata, qaqakunata imaqa niyaqllapa: "¡Anayllapaman ratamur pakamayllapa chay mantakuna samanapi taqpa naypanmanta, chaynulla chay Uyshita piñakushanmanta ima! 17Chaqa paykuna kastigakunanpaq diyaqami ch'amushana. ¿Mayqannari shachinakuyta puytinqa paypa kastigunmantaqa?" nir.
Copyright
Learn More


text:
1Jesucristoq kamachin apóstol ñoqa Simón Pedron, kay cartata qelqamuykichis ñoqayku hina chanin iñiyniyoqkunaman. Chay hinataqa iñinkichis Diosninchis Qespichiqninchis Jesucristo chanin kasqanraykullan. 2Diostapas Señorninchis Jesucristotapas reqsisqaykichisrayku, Diosqa anchatapuni saminchasunkichis thak-kaytapas qosunkichis. 3Diosmi atiyninwan tukuy ima necesitasqanchista qowarqanchis kawsananchispaq, Dios sonqo kananchispaq. Chaytaqa qowarqanchis qhapaq-atiyninpi, sumaq sonqo-kayninpi waqyawaqninchista reqsisqanchisrayku. 4Chaymi ancha chaniyoq ancha hatun prometewasqanchis qokuykunata qowarqanchis, Dios-kayninmanta chaskiqkuna kananchispaq, hinaspa kay pachapi kashaq millay munapakuykunamanta ayqenanchispaq. 5Chayrayku qankunapas allintapuni kallpachakuspa yapaykukuychis iñiyniykichisman allin kawsayta, allin kawsaymantaq yachayta, 6yachaymantaq cuerpowan kasuchikuyta, cuerpowan kasuchikuymantaq pacienciata, pacienciamantaq Dios sonqo-kayta, 7Dios sonqo-kaymantaq wawqe-pana munanakuyta, wawqe-pana munanakuymantaq llapa runa munakuyta. 8Lliw chaykunachus qankunapi kashan, askhayashantaqchus kanpas chayqa, Señorninchis Jesucristota reqsispan mana qellakuspa allinta llank'ankichis, hinan llank'asqaykichisqa mana yanqapaqchu kanqa. 9Pipas mana chaykunata ruwanchu chayqa ñawsa hinan, pisilla rikuq hinan, ñawpa huchankunamanta pampachasqa kasqantapas qonqarqapunmi. 10Chayrayku, wawqe-panaykuna, astawanraq kallpachakuychis, Diospa waqyasqan kasqaykichispipas paypa akllasqan kasqaykichispipas allin takyasqa kanaykichispaq. Chaykunatachus ruwankichis chayqa, manan hayk'aqpas urmankichischu. 11Chay hinapin, Señorninchis Qespichiqninchis Jesucristoq wiñay qhapaqsuyunman sumaq chaskiykusqa haykuykapunkichis. 12Chayraykun chaykunataqa yuyarichishallasqaykichispuni, yachashankichisña chaypas, cheqaq-kaypi kunan allintaña sayashankichis chaypas. 13Ñoqamanqa allinpunin rikch'akuwan, kawsanaykamaqa kay yuyaychaykunawan qankunata anyaykuyniy. 14Señorninchis Jesucriston willawanña pisillataña kay pachapi kawsanayta. 15Chayraykun tukuy sonqo kallpachakusaq, wañukapusqay qhepata chaykunata yuyarishanallaykichispaqpuni. 16Señorninchis Jesucristoq atiywan hamunanmanta qankunaman willasqaykuqa, manan yachaywan rimasqa cuentokuna hinachu karqan, aswanpas ñoqayku kikiykun ñawiykuwan Señorta Hatun-atiyninpi rikurqayku. 17Paytan rikurqayku Dios Yayamanta yupaychayta qhapaqchaytawan chaskisqanta. Hatun qhapaq-atiyninmantan Diosqa nimurqan: “Kaymi munakusqay Churiy, paymi kusichiwan”, nispa. 18Ñoqayku kikiykun chay kunkataqa hanaq pachamanta rimamuqta uyarirqayku, Diospa ch'uya orqonpi Cristowan kuska kashaspayku. 19Ñoqanchisqa hap'illanchistaqmi aswan cheqaqkaq simitapas, chay simikunatan profetakuna qelqarqan. Chay simikunata makilla uyarispaykichisqa allintan ruwankichis, laqhayaqpi k'anchashaq lamparata hina, pacha illarimunankama, pacha paqariy ch'aska hina sonqoykichismanta lloqsimuspa k'ancharinankama. 20Ichaqa kaytan ñawpaqtaqa entiendenaykichis: Diospa Simin Qelqaqa manan profetakunaq yuyaykusqanman hina qelqasqachu, manataq sapankanchispa munasqanchisman hina sut'inchanapaqchu. 21Manan hayk'aqpas profetakunaqa runakunaq munayninman hinachu rimarqanku, aswanpas paykunaqa Santo Espirituq kallpachasqan kaspan Diosmanta rimarqanku.
Copyright
Learn More


text:
1Tsauraga autoridäcunata ricärir Pablo caynog nergan: “Taytacuna, manami imatapis lutantaga rurashcätsu. Tsaynog cawashgätaga Tayta Dios musyanmi.” 2Tsaynog niptinmi runacunata más mandag cüra Ananías nergan Pabluta shimicho lagyananpag. 3Tsaynog lagyatsiptin Pablo nergan: “Tsaynog lagyatsimashgayquipita quiquiquitami Tayta Diosnintsi castigashunquipag. Caycho gam jamaraycanqui leynintsicuna nishgannog jutsä cashganta mana cashgantapis juzgamänayquipagmi. Leynintsichöga manami nintsu pita lagyatsinayquipagpis. Tsaynog caycaptenga ¿imanirtag leynintsicunata mana cäsur lagyatsimashcanqui?” 4Tsaynog niptinmi tsaycho caycag runacuna nipäcorgan: “¿Imanirtag gayapanqui Tayta Diosnintsi acrashgan más mandag cürata?” 5Tsauraga Pablo nergan: “Mandag cüra cashgantaga manami musyargätsu. Tayta Diosnintsipa palabrancho niycan autoridänintsita mana gayapänantsipag cashgantami.” 6Pablo musyargan tsay autoridäcuna waquin cag saduceo cashganta y waquin cagna fariseo cashganta. Tsauraga fuertipa caynog nergan: “¡Taytacuna! Auquilöcuna fariseo runa cashgannogmi nogapis fariseo runa cä. Wanushcunata Tayta Diosnintsi cawaritsimunanpag cashganta yachatsiptëmi juzgarcaycämanqui.” 7Tsaynog niptinmi Pablupa favornin fariseucuna sharcur saduceucunawan rimanacuyta galaycärergan. 8Saduceucuna yachatsipäcog wanushcuna manana cawarimunanpag cashganta. Tsaynogpis yachatsipäcog angilpis ni almapis mana cashgantami. Fariseucunanami itsanga yachatsipäcog wanushcuna cawarimunanpag cashganta, ángil cashganta y alma cashgantapis. 9Tsauraga fiyupa rimanacuptin Moisés escribishgan leycunata yachatseg fariseucuna waquin caynog nipäcorgan: “Cay runaga manami imatapis mana alitaga rurashgatsu. Cay runataga pagta juc angilpis o juc almapis parlapashga.” 10Tsauraga rimanacur más büllata rurapäcuptinmi comandantega caynog yarpargan: “Capasmi caycunaga Pabluta wanutsipäcunmanpis.” Tsaynog yarparmi soldäducunata gayatsimorgan Pabluta carcilman cutitsinanpag. 11Tsaypita wara tsacay Pabluta Jesucristo yuriparcur caynog nergan: “Pablo, ama mantsacuytsu. Jerusalencho wilacuynëta wilacushgayquinogmi Romachöpis wilacunquipag.” 12Autoridäcuna juntacashganpita wara junagmi waquin autoridäcuna jurapäcorgan Pabluta wanutsinanpag caynog nir: “Pabluta manarag wanutserga ama imatapis micushuntsu ni upushuntsu.” 13Tsaynog wilanacog runacuna cargan chuscu chuncapita (40) masmi. 14Tsauraga aywapäcorgan mandag cüracunaman y Israel mayor runacunaman caynog ninanpag: “Nogacuna jurapäcushcä Pabluta manarag wanutserga imatapis mana micapäcunäpag ni upupäcunäpagmi. 15Cananga autoridäcunawan gamcuna: ‘Pabluta shumag tapuyta munapäcö’ neg-tumpala comandantita nipäcuy wara tuta Pabluta apatsimunanpag. Nogacunaga camaricushgalami caycäshag apaycämoglata wanutsipäcunäpag.” 16Tsaynog parlapäcushgantami mayargan Pablupa sobrinun. Tsauraga carcilman aywaycur mayashgancunata Pabluta wilargan. 17Wilaptin Pablo juc soldäduta gayarcur caynog nergan: “Cay mözuta comandantiman pushay, wilamashganta paytapis wilananpag.” 18Tsaynog niptinmi tsay mözuta comandantiman pusharcur caynog nergan: “Pablumi gayaycatsimar ruwacamashga cay mözuta gamman pushamunäpag. Paymi imata mayashgantapis wilashunqui.” 19Tsauraga comandanti tsay mözuta juc läduman pusharcur taporgan: “¿Imatag caycan wilamänayquipag?” 20Tsauraga mözu caynog nergan: “Israel runacunapa waquin autoridäninmi wilanacärishga Pablo imanog cashgantapis musyayta munag-tumpala wara tuta autoridäcuna juntacänan cagman payta apatsinayquipag. 21Tsayta ama criyiytsu. Chuscu chuncapita (40) masmi runacuna jurapäcushga Pabluta manarag wanutserga imatapis mana micapäcunanpag ni upupäcunanpagpis. Tsay runacunami shuyarpaycan Pabluta apaycätsiptilayquina wanutsinanpag.” 22Tsauraga tsay mözuta comandanti nergan: “Ama pitapis wilapanquitsu cay wilamashgayquitaga.” Tsaynog wilarcurmi tsay mözu wayinpana cuticorgan. 23Tsauraga comandanti ishcay soldäducunata gayaycatsir caynog nergan: “Canan camaricuy ishcay pachac (200) soldäducuna chaquipa aywananpag, nircur ganchis chunca (70) soldäducuna caballun muntashga aywananpag y nircur ishcay pachac (200) soldäducuna lanzanwan aywananpag. Paycunatami mandanqui canan tsacay las nuëvi Cesarea marcaman aywapäcunanpag. 24Tsaynogpis Pablo muntacunanpag caballuta camaripay Judea provinciapa mandagnin Félixman ali chayananpag.” 25Tsaynog nircushpanmi paycunawan apatsinanpag cartata escribergan. Tsay cartacho caynogmi escribiraycargan: 26Tayta Félix: Noga Claudio Lisias gamta saludä. 27Israel runacunami cay runata magar wanutsinanpagna caycargan. Tsaymi Roma runa cashganta musyashpä soldäducunawan aywashcä paycunapita guechunäpag. 28Nircurnami imapita chiquishgantapis musyayta munar apapäcushcä Israel runacunapa autoridänincuna juntacashga caycashganman. 29Tsaychönami chiquegnincuna nipäcorgan: “Cay runaga manami leynintsicunata cumplintsu.” Tsaynog nipäcuptinpis nogaga manami ima jutsantapis tarishcätsu wanutsishga cananpag ni carcilcho wichgaränanpagpis. 30Israel runacuna Pabluta wanutsinanpag wilanacushganta musyaycurmi gamman apaycätsimö. Tsaynoglami paycunatapis nishcä naupayquichörag arreglananpag. Tsaylatami canan escribircamö. 31Tsauraga comandanti mandashgannogla tsay tsacay soldäducuna Pabluta apargan Antipatris marcayag. 32Wara tuta chaquilapa aywag soldäducuna cutimorgan cuartilninman. Y caballuwan aywagcunana aywargan Pabluwan Cesareaman. 33Cesareaman chayaycurnami Félixta cartata goycur Pablutapis entregaycorgan. 34Tsaynami Félix cartata liyirishpan Pabluta taporgan maypita cashgantapis. Cilicia provinciapita cashganta musyaycur caynog nergan: 35“Contrayquicuna chämuptinragmi musyashagpag imanir contrayqui sharcushgantapis.” Nircur Pabluta wichgatsergan rey Herodispa despächuncho caycag carcilman.
Copyright
Learn More


text:
1Kay jinata Moisesqa parlarqa tukuynin israelitasman Jordán Mayoj chimpan ch'in pampapi, Arabapi, Sufpa chimpampi Parán jallp'as chawpipi, Tofelwan, Labanwan, Hazerotwan, Dizahabwan ima, chaypi. 2Horeb Orqomanta, Seir Orqo ñanninta rispa, chunka ujniyoj p'unchayta purina Cades-barneaman chayanapaj. 3Chay karqa tawa chunka wata kashajtin, chunka ujniyoj killapi, ñawpaj kaj p'unchaypi Egiptomanta llojsimusqankumantapacha. Chaypacha Moisesqa israelitasman parlarqa imaynatachus Dios kamachisqanman jina paykunamanta. 4Chay karqa amorreospa reynin Hesbonpi tiyakoj Sehonta atipasqankumantaña, chantá Basanmanta rey Ogta atipasqankumantapis, pichus Edrei Astarotpi tiyakorqa, chayta. 5Moisesqa Jordán Mayu chimpapi, Moab jallp'api kashajtinku, israelitasman kay leymanta willarqa: 6Señorninchej Tata Diosqa kayta niwarqanchej Horebpi kashajtinchej: Qankunaqa unaytaña kay orqopi kashankichej. 7Kunanqa tukuy imasniykichejta oqharikuspa, amorreospa orqosninkuman riychej, tukuy muyuyninkupi kaj jallp'asman ima: Arabaman, orqosman, vallesman, Neguevman, Jatun Qocha kantusman, cananeospa jallp'ankuman, Libanoman, Éufrates jatun mayukama. 8Noqa qoykichej chay jallp'asta. Chayrayku rispa, mojonakamuychej, dueñochakamuychejtaj chay jallp'asta, mayqentachus Noqa Tata Dios, juraspa nerqani qonayta ñawpa tatasniykichej Abrahamman, Isaacman, Jacobman ima, jinallataj mirayninkumampis, chayta, nispa nerqa Tata Diosqa. 9Chaypachallataj noqa nerqaykichej: Noqa sapallayqa mana qankunata pusayta atiymanchu. 10Señorniykichej Tata Diosqa kay chhikata mirachisunkichej. Kunan qankunaqa ashkha kankichej, cielopi ch'askas chhika. 11Ñawpa tatasniykichejpa Señorninku Tata Diosqa qankunata mirachichun uj waranqa jinatawan, kunan kashankichej, chaymanta nisqaqa, astawantaj qankunata bendecichun, imatachus qonanta nisqanman jina. 12Imaynatataj noqa sapallay qankunata ñawpajman pusayta atiyman, quejasniykichejtapis uyariytari? 13Chayrayku, kunanqa sapa ayllumanta ajllakuychej yachayniyoj runasta, umayojkunata, kamachiyta yachajkunata ima, noqa paykunata churanaypaj qankunaj kamachejniykichejta jina, nispa. 14Qankunataj kutichiwarqankichej: Chay niwasqaykoqa ruwanapaj jina sumajpuni, nispa. 15Chayman jinataj, sapa ayllusniykichejmanta kurajkunata, allin yachayniyojkunata, kamachiyta yachajkunata ajllarqani, paykunatataj churarqani qankunata kamachinasuykichejpaj. Wakinta nerqani waranqa runasta kamachinankuta, wakinta pachajta, wakinta phishqa chunkata, wakinta chunkata, wakintataj sapa ayllupi kuraj kamachejkunata churarqani. 16Chaypachallataj kamacherqani chay juezkunaman kay imasta: Israelita masisniykichej ukhupi tukuy quejasta uyarispa, cheqan justiciata ruwaychej ayllu masiykichej israelitasta, jinallataj forasterotapis. 17Justiciata ruwaspaqa, ama wakillanman kutikunkichejchu; juch'uymampis jatunmampis uj rejta ruwaychej. Ama pitapis manchachikuychejchu, imaraykuchus justiciaqa Diospatamin. Sichus wakin imasta mana ruwayta atinkichej chayqa, noqaman apamuwaychej. Noqa chaytaqa cheqanchasaj, nispa nerqaykichej. 18Chaypacha allinta kamacherqaykichej imatachus qankuna ruwanaykichejta. 19Horebmanta llojsimuspa, amorreospa orqosninkuman chayamorqanchej Señorninchej Tata Diospa kamachiwasqanchejman jina. Jinallataj purispa, qankuna rikorqankichej chay jina jatun manchachikuna ch'in pampasta, Cades-barneaman chayamunanchejkama. 20Chaypi nerqaykichej: Chayamunchejña amorreospa orqosninkuman, mayqentachus Señorninchej Tata Dios qoshawanchej, chayman. 21Kunanqa Señorniykichej Tata Diosqa kay jallp'asta qopusunkichej. Chayman wicharispa, dueñochakuychej, ñawpa tatasniykichejpa Señornin Tata Dios nisqanman jina; ama manchachikuychejchu, nitaj kharkatitiychejchu, nispa. 22Chantá tukuyniykichej jamuspa, niwarqankichej: Noqaykumanta wakinta ajllaspa kachanachej ñawpaqenchejta chay jallp'asta qhawajta, kutimuspataj willanawanchejpaj, may ñantachus rinanchejta, may llajtasmanchus yaykunanchejta ima. 23Qankunaj niwasqaykichej noqapajqa allin karqa. Chayrayku sapa ayllumanta ujtakama chunka iskayniyoj runasta ajllarqani. 24Paykunataj rispa, wicharerqanku chay orqoman, chaymantataj Escol Valleman chayarqanku. Chantá chay tukuynin jallp'asta purerqanku. 25Chay jallp'amanta poqoykunata apamuspa, kay jinata willawarqanchej: Señorninchej Tata Diospa qowasqanchej jallp'asqa sumachaj jallp'as kanku, nispa. 26Chay tukuywampis qankuna mana munarqankichejchu chay jallp'asman wichariyta, Señorniykichej Tata Diospa nisqasninta mana kasuspa. 27Qankunaqa jarasniykichejpi thutorqankichej kay jinata: Tata Diosqa mana munakuwanchejchu. Egiptomanta orqhomuwanchej amorreospa makinkuman jaywaykunawanchejpaj, jinamanta noqanchejta tukuchinawanchejpaj. 28Kunanqa, maymantaj risunri? Llajta masisninchejqa niwanchej jaqaypi runasqa aswan atiyniyoj, aswan jatuchajtaj noqanchejmantaqa kasqankuta. Willawarqanchejtaj llajtasninkupis jatuchaj kasqankuta, llajtaspa perqasninkupis cielokama oqharisqa kasqankuta. Chaypi rikullasqankutaj Anacpa jatuchaj mirayninta, jatuchaj waj kuraj runastawan. 29Chantá nerqaykichej: Paykunamantaqa ama kharkatitiychejchu nitaj manchachikuychejchu. 30Señorniykichej Tata Dios ñawpaqeykichejta rispa, qankunarayku maqanakonqa, imaynatachus Egiptopi ruwashajta rikorqankichej, 31jinallataj ch'in pampaspipis, ajinata. Señorniykichej Tata Diosqa makisninwan jap'ispa, tukuy ñanta pusamusorqachej, kayman chayamunaykichejkama, uj runa imaynatachus wawanta pusaykachan, ajinata, nispa nerqaykichej. 32Chay tukuywampis qankunaqa manapuni Señorniykichej Tata Diospi creerqankichejchu. 33Payqa ñawpaqeykichejta rispa, maypichus jarakunaykichejta ajllarqa. Tutaqa ninawan k'anchamorqa maynintachus rinaykichejpaj, p'unchaytaj phuyuwan rikuchisorqachej maymanchus rinaykichej ñanta. 34Tata Diosqa qankunaj thutusqaykichejta uyarispa, manchayta phiñakorqa, juraspataj nerqa: 35Kay sajra miraymantaqa ni mayqenniykichej rikunkichejchu sumaj jallp'ata, ñawpa tatasniykichejman qonayta nerqani, chayta. 36Chaywampis Jefonej churin Calebqa chay jallp'ata rikonqa. Payman, churisninmanwan maymanchus chakisninku saruykonqa, chayta qosaj, tukuy sonqo Tata Diospa kamachisqasninta kasusqanrayku, nispa nerqa Tata Diosqa. 37Qankunaj juchasniykichejrayku Tata Diosqa noqawampis phiñarikorqa, niwarqataj: Qampis manallataj chay jallp'aman chayankichu. 38Qampa cuentaykimanta Nunpa churin yanapajniyki Josué yaykonqa. Payta astawan kallpachay, imaraykuchus paymin israelitasman jallp'ata rak'enqa. 39Qankunaqa creerqankichej enemigosniykichejqa wawasniykichejta jap'ikapunankuta. Kunanqa chay wawasniykichej, pikunachus manaraj yuyayniyojchu kanku yachanankupaj imachus allin, imachus mana allin kasqanta, paykunaqa chay jallp'aman yaykonqanku. Noqa paykunaman chay jallp'ata qosaj jap'ikapunankupaj. 40Qankunarí ch'in pampaman kutiriychej, Puka Qocha nisqaman rej ñanninta. 41Chaypacha kutichiwarqankichej: Tata Diospa contranta juchallikuyku, kunantaj wicharispa, maqanakamusqayku Señorninchej Tata Dios kamachiwasqanchejman jina, nispa. Qankunaqa imawanchus maqanakunaykichejta oqhariykukuspa, chay orqoman wicharerqankichej, chay wañuchinaku maqanakupi manaraj imallapi atipayta yuyaspa. 42Tata Diostajrí niwarqa qankunaman ninayta: Ama maqanakoj riychejchu enemigosniykichejwan atipachikojqa, imaraykuchus Noqaqa mana qankunawanchu kashani, nispa. 43Noqaqa chayta willarqaykichej, qankunatajrí mana uyariwarqankichejchu; astawanqa Diospa contrampi churakorqankichej, kamachisqanta mana kasuspa. Runaykachaspataj, chay orqoman wicharerqankichej. 44Chay cheqaspi tiyakoj amorreosqa qankunawan maqanakoj llojsimorqanku, atipaspataj qhatiykamusorqachej wayronqos jina, Seirmanta Hormakama. 45Chaymanta kutimuspari, qankunaqa mayta waqarqankichej Tata Diospa ñawpaqempi, Tata Diostajrí mana uyarisorqachejchu chay waqasqaykichejta. 46Chayrayku qankunaqa unayta tiyakorqankichej Cades cheqapi.
Copyright
Learn More


text:
1Jesús tsaynog parlaycaptinmi waranganpa runacuna wayi puncuman juntacargan. Jesusta mayayta munashpanmi tanganacurrag tsaycho carcaycargan. Tsauraga discïpuluncunata Jesús caynog nergan: “Fariseucunaga runacuna ricanalanpagmi ali-tucärin. Cuidädu paycunanog ishcay cära carcaycanquiman. 2Pacaylapa jutsa rurashgayquipis juicio final junag musyacangami. Manami ima jutsa rurashgayquipis mana musyacaypaga cangatsu. 3Tsaynogmi pacaylapa wilanacushgayquipis y puncuta wichgacuycur parlacushgayquipis juicio final junag lapan musyacangapag. 4“Cuyaynëcuna, ama mantsacäriytsu pipis wanutsishunayquipag jurapäshuptiqui. Wanutsishushpayquipis almayquitaga manami wanutsengatsu 5Chiquishogniquicunata mantsacur cäsucunayquipa trucanga Tayta Diosnintsita cäsucäriy. Paymi itsanga munayniyog caycan almantinta pitapis infiernuman gaycunanpag. 6“Tantyacäriy. Pichiuchancacunata runacuna mana cäsupaptinpis Tayta Diosnintsi lapantami ricaycan. Pichiuchancatapis tsaynog ricaycarga gamcunata masragmi Tayta Diosnintsi ricaycäshunqui. 7Agtsayqui ayca cashgantapis payga musyaycanmi. Tayta Diosnintsi tsaynog ricaycäshuptiquega ama mantsacäriytsu pipis wanutsiyta munashuptiqui. 8“Pipis nogata chasquicamashganta mana pengacuypa wilacuptenga nogapis angilcunapa naupancho paycunapa favorninmi parlashagpag. 9Pipis runacunapa naupancho pengacushpan chasquicamashganta ñëgamaptenga nogapis angilcunapa naupancho paycunata: ‘Manami reguëtsu’ nishagpagmi. 10“Tayta Dios cachamushgan Cristo cashgäta mana tantyar conträ parlaptenga Tayta Dios perdonangapagmi. Santu Espíritu nogapita tantyaycätsiptin conträ rimaptinmi itsanga Tayta Dios imaypis mana perdonangatsu. 11“Gamcunata juzgashunayquipag sinagogacunaman, juezcunaman y waquin autoridäcunaman apashuptiquipis ama laquicärinquitsu: ‘¿Imatarag nishag?’ nishpayqui. 12Santu Espiritunami tantyatsishunquipag imata ninayquipagpis.” 13Runacunapa chaupinpita juc runa caynog nimorgan Jesusta: “Wauguëta niycuy herenciäta raquipämänanpag, tayta.” 14Tsauraga Jesús caynog nergan: “Amïgo, manami juezniquitsu ni alfasyayquitsu noga cä tsaynog manacamänayquipäga.” 15Nircur runacunata caynog nergan: “Ama imaycapagpis codiciöso capäcuytsu. Ali cawayga manami rïcu caylachöragtsu caycan.” 16Tsaymi Jesús wilapargan caynog nir: “Juc rïcu runashi murushganpita atsca cosëchata shuntargan. 17Tsauraga tsay rïcu runa yarpachacorgan caynog nishpan: ‘Cananga ¿maymantag tsaytsica micuyta churashag? Wayë manami aypannatsu micuynëcunata churanäpag.’ 18Tsaynog yarpachacuycashganchöshi caynog nergan: ‘Canan churacuna wayëta juchurcatsirmi jucta sharcatsishag más jatuncarayta. Nircurmi tsayman lapan shuntashgä micuynëta pirwashagpag. 19Tsaynog pirwacuycuptëga atsca watapagmi micuynë cangapag. Nircurnami micur upur cushishgala cawacushagpag.’ 20Tsaynog yarpachacuycaptinshi Tayta Diosnintsi caynog nergan: ‘¡Mana ali yarpayniyog runa! ¡Canan tsacaymi wanunquipag! Lapan pirwacushgayqui ¿pipagrag canga?’ ” 21Jesús tsaynog parlayta usharcurmi caynog nergan: “Tsay wanog rïcu runa manacagpag cosëchata shuntashgannogmi quiquilanpag imatapis munagcunaga wanur mana imatapis chasquengapagtsu Tayta Diosnintsipita.” 22Nircur discïpuluncunatapis Jesús caynog nergan: “Gamcunaga ama yarpachacäriytsu: ‘¿Imatarag micushag? ¿Imatarag jaticushag?’ nir. 23Micuynintsi captinpis y röpantsi captinpis manami tsaylachötsu ali cawayta tarintsi. 24Shumag tantyacäriy pishgucuna imanog cawashgantapis. Paycunaga manami murucuntsu, ni cosechantsu ni pirwacuntsu. Tsaynog captinpis Tayta Diosnintsimi micuyta camaripan. Tayta Diosnintsipäga tsay pishgucunapitapis gamcuna masmi välipäcunqui. 25Mayjina yarpachacurpis ¿pirag winarcunman tamäñunpita juc cuchus maslatapis? 26Tsaynoglami mayjina yarpachacurpis tsay yarpachacushgalanwanga mana pipis tarengatsu röpatapis ni micuytapis. 27“Tantyacäriy waytacuna imanog cuyaylapag tuctushgantapis. Waytacunaga mana aruycarpis mana putscacuycarpis cuyaylapagmi ricacun. Tsay waytacuna cuyaylapag cashgannöga manami unay rey Salomón jaticushgan röpancunapis cuyaylapag cashgatsu. 28Tsaquiptin rupatsishga cananpag captinpis Tayta Diosnintsega alimi guewacunata winatsin. Yäracuyniynag runacuna, waytacunatapis cuyaylapagta tuctuycätserga ¿manatsurag gamcunatapis Tayta Diosnintsi yanapashunqui röpayquita tarinayquipag? 29“Tsaynog caycaptenga ama laquicäriytsu imata micapäcunayquipag ni imata upupäcunayquipagpis. 30Tsaynöga laquicärin Tayta Diosman mana yäracog runacunalami. Gamcunaga ama paycunanog laquicäriytsu. Imata nistashgayquitapis Tayta Diosnintsega musyaycanmi. 31Nistashgayquicunapag yarpachacunayquipa trucanga Tayta Diosnintsi munashgannog cawanayquipag imaypis yarpachacäriy. Pay munashgannog cawaptiquega imata nistashgayquitapis camaripäshunquipagmi. 32Tsaynog caycaptenga, cuyaynëcuna, ama laquicäriytsu. Gamcunatami Tayta Diosnintsi acrapäcushushcanqui imayyagpis paypa naupancho cawapäcunayquipag. 33“Tsaynog caycaptenga imayquicunatapis ranticuycur tsay guellaywan wactsacunata yanapay. Tsaynog yanaparga gloriaman riquëzayquita churacognogmi carcaycanqui. Tsaynogpami gloriaman chayar cay patsacho ima riquëzapitapis más ali cagcunata chasquipäcunquipag. Tsaytaga manami suwapis apangatsu ni puyupis ushangatsu. 34Rïcu canalayquipag yarpachacorga manami Tayta Dios munashgannog cawanayquipag yarpachacuycanquitsu.” 35“Noga cutimuptë chasquicamänayquipag camaricushga mayag mayagla carcaycay. Patronnin casaray fiestapita cutimunanta shuyarpaycag ashmaycunanogla nogatapis shuyämay cutimuptë chasquicamänayquipag. Puncuta jucla quichapänanpag ashmaynincuna atsquinwan shuyaragnog gamcunapis camaricushgala carcaycay. 37Tsaynog shuyämagcunataga mësaman jamaycatsir quiquë sirviptëmi pasaypa cushicärengapag. 38Imay hörapis cutimushagmi: pulan pagas carpis o walpa wagay carpis. Tsaymi mayag mayagla cutimunäta shuyarpämay. Shuyarpaycämagta gloriaman pushaptëmi cushicärengapag. 39“Pipis wayinta suwapänanpag cashganta musyarga mana punuypami wayinta täpanman. 40Tsaynogla gamcunapis camaricushgala carcaycay. Mana musyashgayqui hörami elagpita noga cutimushagpag.” 41Tsauraga Pedro caynog taporgan: “Tsaynog yachatsishgayquega ¿nogacunalapagcu o lapan runacunapagwancu caycan?” 42Niptin Jesús caynog nergan: “Patronnin maypapis ilarga más yäracuypag cag ashmaynintami haciendancho patronyapänanpag churan. Tsaymi tsay ashmayga mincaynincunatapis höralancho garatsin. 43Patronnin cutimur yätsishgannog ali ruraycagta tariycorga: ‘Ali ashmaymi canqui’ nengapag. 44Tsaynog nishpanmi patronnin tsay ashmaypa maquinman churanga lapan imaycantapis ricananpag. 45Mana yäracuypag cag ashmaymi itsanga: ‘Patronnë manaragmi cutimongaragtsu’ nir ashmay mayinta magan y micur upyar jitaräcun. 46Tsaynog caycaptinmi mana musyashgan höra elagpita patronnin cutimonga. Patronnin yätsishganta mana cäsucur lutanta ruraycagta tariycurmi mana cuyapaypa tsay ashmayta castigangapag. 47“Mana musyayninpa juc ashmay lutanta ruraptenga patronnin manami aläpatsu castiganga. Patronnin nishganta musyaycar mana wiyacuypa lutanta ruraptinmi itsanga patronnin fiyupa castiganga. Tsaynoglami Tayta Diosnintsipa wilacuyninta musyaycar pipis mana cäsucuptenga infiernucho fiyupa castigashga canga. 49“Cay patsaman noga shamushcä chasquicamagcuna salvashga cananpag y mana chasquicamagcuna juzgashga cananpagmi. ¡Maynapis runacunata juzgayta galaycömanna! 50Itsanga runacunata salvanäpäga fiyupa nacarragmi wanushagpag. Nacanäpag cashganta musyarmi pasaypa laquicö. 51“Gamcunaga yarparcaycanqui cay patsaman shamushga captë runacuna cuyanacur alina cawapäcunanpag cashgantami. Manami yarpashgayquinogtsu canga. 52Cananpitaga yäracamagcunata mana yäracamagcuna chiquipäcongami. Tsaynog carmi juc wayicho quiquinpura chiquinacärenga. 53Taytanmi chiquenga tsurinta y tsurinmi chiquenga taytanta. Mamanmi chiquenga wawanta y wawannami chiquenga mamanta. Lumtsuyninmi chiquenga suedranta y suedrannami chiquenga lumtsuyninta.” 54Tsaypitanami runacunata Jesús caynog nergan: “Inti jeganan cagpa pucutay yurimuptenga: ‘Tamyanganami’ nipäcunqui, y nipäcushgayquinoglami tamyan. 55Inti jegamunan cag derëcha cag lädupita wayra wayrämuptenga: ‘Shanangami’ nipäcunqui, y nipäcushgayquinoglami shanan. 56¡Musyag-tucogcuna! Ciëluta ricar y cay patsata ricar imanog tiempo cashgantapis tantyaycarga ¿imanirtag mana tantyapäcunquitsu jutsata rurashgayquipita Tayta Diosnintsi juzgashunayquipag cashganta? 57“Tiempo cashganyag ¿imanirtag mana yarpachacunquitsu salvashga canayquipag? 58¿Manacu pipis quejashuptiquega autoridäman manarag chayar arreglapäcunqui? Mana arreglaptiquega juezmanmi apatsishunqui. Jueznami wardiacunawan carcilman wichgatsishunquipag. 59Tsaypitaga manami yargunquipagtsu lapan jagan cashgayquita manarag pägarga.”
Copyright
Learn More


text:
1Willarqaykichisñan saminchaykunamantapas ñakaykunamantapas, tukuy chaykuna taripasuqtiykichismi Señor Dios ch'eqechisunkichis chay suyukunapi willasqayta yuyarinkichis. 2Chaypitaq qankunapas wawaykichiskunapas Señor Diosman kutirikunkichis, tukuy sonqo tukuy almataq payta kasunkichis kunan kamachishaykichis chayman hina chayqa, 3Diosniykichis Señor Diosmi wakmanta allinyachisunkichispas khuyapayasunkichispas, hinaspan ch'eqechisqasuykichis tukuy suyukunamanta huñumusunkichis. 4Kay pachapi sinchi karu llaqtakunamanña ch'eqechisqa kankichis chaypas, Diosniykichis Señor Diosqa maskhamusunkichismi, hinaspan wakmanta kutichimusunkichis. 5Ñawpa taytaykichispa hap'ikapusqan suyuman wakmanta kutichimuqtinmi qankunaqa chay suyuta hap'ikapunkichis, Señor Diostaq allinyachisunkichispas mirachisunkichispas ñawpa taytaykichismantapas astawanraq. 6Diosniykichis Señor Diosmi qankunamanpas mirayniykichismanpas kasukuq sonqota qosunkichis payta tukuy sonqo tukuy alma munakunaykichispaq, ahinapitaq kawsankichis. 7Paymi awqaykichista sarunchaqniykichistapas chay ñakaykunawan muchuchinqa. 8Qankunataq Señor Diosta wakmanta kasukunkichis, kunan kamachisqayman hinataq tukuy kamachikuyninkunata hunt'ankichis. 9Diosniykichis Señor Diostaq tukuy ruwayniykichispi allinyachisunkichis, hinan askha wawayoq askha uywayoq kapunkichis, askhataq cosechaykichispas kanqa. Señor Diosniykichistaq wakmanta anchata kusikunqa allinyachisqasuykichismanta, imaynan ñawpa taytaykichista allinyachispa kusikurqan hinata. 10Chaykunaqa kanqa, Señor Diosniykichispa kamachikuy qelqanpi kamachikuyninkunata unanchayninkunatapas kasukuspa hunt'aqtiykichismi, Señor Diosniykichisman tukuy sonqo, tukuy alma kutirikuqtiykichismi. 11Kay kamachikuy simiqa manan sinchi sasachu hunt'anaykichispaq, manataq karupipaschu kashan. 12Manan hanaq pachapichu kashan, chaychu niwaqchis: ¿Pitaq hanaq pachata wichapuwasun kamachikuy simita apamuspa willawaqtinchis hunt'ananchispaq? nispa. 13Manallataq lamar-qocha chimpapipaschu kashan, chaychu niwaqchis: ¿Pitaq lamar-qochata chimpapuwasun kamachikuy simita apamuspa willawaqtinchis hunt'ananchispaq? nispa. 14Manan chay hinachu, aswanpas Diospa siminqa sinchi qayllallaykichispin kashan, simiykichispi, sonqoykichispi, chhaynaqa, hunt'ay atinaykichispaqmi kashan. 15Kunanmi ñoqa qankunaman willaykichis kawsaymanta wañuymantawan, hinallataq allin kaymanta mana allin kaymantapas. Chhaynaqa, kunan qankuna akllakuychis. 16Kunan kamachisqaytachus kasukunkichis, Diosniykichis Señor Diostapas munakunkichis, paypa munaynintataq ruwankichis, kamachikuyninkunata unanchayninkunata chaninchayninkunatapas kasukunkichis chayqa, kawsankichismi, askha wawayoqtaq kankichis, Señor Diosniykichistaq saminchasunkichis hap'ikapunkichis chay suyupi. 17Qankunataqchus mana uyariyta munaspa mana kasukunkichischu, aswanpas wak dioskunata servispa yupaychankichis chayqa, 18cheqaqtapunin niykichis wañunaykichista, manataq Jordán mayuta chimpaspa hap'ikapunkichis chay hallp'apipas unaytachu kawsankichis. 19Kunanmi hanaq pachatapas kay pachatapas chay nisqaykunamanta testigo kananpaq waqyani. Willaykichismi wañuymantapas kawsaymantapas, hinallataq saminchaymantapas ñakaymantapas. Akllakuychis kawsayta, qankunapas mirayniykichispas kawsanaykichispaq. 20Diosniykichis Señor Diosta munakuychis, payta kasuychis, hunt'aq kaychis, chay hinapin qankunapas mirayniykichispas unayta kawsankichis, Señor Diosniykichispa ñawpa taytaykichis Abrahamman, Isaacman, Jacobman qonanpaq prometesqan suyupi, nispa.
Copyright
Learn More


text:
1Jesucristupa wilacuyninta chasquicushgana caycarga jutsa ruraycunata cachariyna. Runacuna ricashunalayquipäga ama ali-tucäriytsu. Tsaynogpis ama lulacäriytsu, ama chiquinacäriytsu ni wilapistapis ama capäcuytsu. 2Señornintsi Jesucristo cuyapäcog cashganta musyaycarga iti wamra cushishga chuchushgannog gamcunapis cushishga paypa wilacuyninta chasquicäriy. Wilacuyninta yachacurnami Tayta Diosnintsi munashgannog cawanayquipagpis tantyacärinquipag. 4Tsaynog caycaptenga Señornintsi Jesucristo munashgannog cawapäcuy. Payta runacuna wanutsiptinpis Tayta Diosnintsi churashga lapanpitapis más munayniyog cananpagmi. Tsaymi templo mana juchunanpag cimientuman churashga ruminog pay caycan. 5Tsaynog captenga nogantsipis Jesucristuta chasquicurmi Tayta Diosnintsi täcunan templun caycantsi. Tsay templumanmi churamashcantsi payta sirveg cüracunanog canantsipag. Sirvegnin cüracuna carnami imanog nacarpis Jesucristuta cäsucur cawaycantsi. 6Tayta Diosnintsipa palabranchöpis caynogmi escribiraycan: “Jerusalén marcaman noga juc runata cachamushag alinnin rumi cimientupag cashgannog paypis cananpag. Payta chasquicogcunataga cushishgami chasquishagpag.” 7Tsay rumega Jesucristumi caycan. Jesucristuta chasquicogcunaga payta chasquicushganpita cushicärinmi. Mana chasquicogcunami itsanga payta manacagman churan. Tsaynog captinmi Tayta Diosnintsipa palabranchöpis Jesucristupag caynog escribiraycan: “Wayi sharcatsegcuna: ‘Manami alitsu cay rumi’ nir jitariycuptinpis wayi esquïnaman cimientupag tsay rumi churashganami caycan.” 8Mastapis Jesucristupag caynogmi niycan: “Payga tunitsicog ruminogmi caycan.” Rumiman tacacar runacuna gagata jegashgannogmi Jesucristupa wilacuyninta mana cäsucogcuna infiernuman gaycushga cangapag. Tsaynog cananpagmi Tayta Diosnintsi unaypita-patsana destinargan. 9Gamcunatami itsanga Tayta Diosnintsi acrashushcanqui salvashga canayquipag. Payta sirvinanpag cüracunata Tayta Diosnintsi acrashgannogmi gamcunatapis acrashushcanqui may-tsaychöpis payta sirvipäcunayquipag. Tsaynogpis Israel nación runacuna Dios munashgannog cawananpag cashgannogmi gamcunatapis pay munashgannog cawanayquipag acrashushcanqui. Tsaynogpis acrashushcanqui salvacog cashganta wilacunayquipagmi. Salvashushpayquimi jutsata rurar tsacäpacushganog cawashgayquipita jorgushushcanqui atsquichönogna car cushishga cawapäcunayquipag. 10Naupataga manami Tayta Diosnintsipa wamrancunatsu cargayqui. Cananmi itsanga Jesucristuta chasquicushga car paypa wamrancunana carcaycanqui. Naupataga jutsata rurashgayquipita manami perdonashgatsu cargayqui. Cananmi itsanga Jesucristuta chasquicushga car perdonashgana carcaycanqui. 11Waugui-panicuna, gloriacho imayyagpis cawanantsipag carmi cay patsacho gorpanogla caycantsi. Tsaymi jutsa ruraycunapag shonguyqui rapiypa rapiptinpis ama cäsupaytsu. 12Manacagcunata jitapäshuptiquipis Jesucristuta mana chasquicogcunawan ali cawapäcuy. Ali cawashgayquita ricarmi paycunapis tantyacushpan Jesucristuta chasquicärengapag. Tsaymi runacunata juzganan junag paycunapis salvashga car Tayta Diosnintsita alabangapag. 13Tayta Diosnintsi nishgancunata cäsucorga mandag reycunata, emperadorta y waquin autoridäcunatapis cäsucäriy. 14Tsaynogpis emperador churashgan autoridäcunata cäsucäriy. Paycunata churashga mana ali ruragcunata castigananpag y ali ruragcunapa favornin sharcunanpagmi. 15Autoridäcunata cäsucuptiquega Jesucristuta mana chasquicog runacuna wasayquita manami rimanganatsu. 16Tayta Diosnintsimi jorgushushcanqui jutsa ruraypa munaynincho cawashgayquipita librina canayquipag. Tsaynog captinpis ama yarpapäcuytsu jutsata ruranayquipag libri cashgayquita. Tsaypa trucanga Tayta Diosnintsi munashgannogla cawapäcuy. 17Tsaynog caycaptenga lapan runacunata respitapäcuy. Yäracog mayintsiwan cuyanacäriy. Tayta Diosnintsita cäsucäriy. Mandag reytapis respitapäcuy. 18Ashmaycuna, patronniqui cuyapäcog captinpis o fiyu captinpis respitapäcuy. 19Lutanta rurashgayquipita patronniqui castigashuptiquega quiquiquipa jutsayquipitami nacarcaycanqui. Alita ruraycaptiquipis patronniqui castigashuptiquega ama jagayaytsu. Mana jagayaypa awantacorga alitami rurarcaycanqui. Tsaynog pacenciacunayquitami Tayta Diosnintsi munan. 21Nacarpis mana jagayaypa payman yäracärinayquipagmi Tayta Diosnintsi salvashushcanqui. Jesucristoga nogantsi-raycu tsayjina nacaycarpis manami jagayashgatsu. Tsaynog captinmi nogantsipis tantyacuntsi nacar mana jagayänantsipag cashganta. 22Jesucristoga ima jutsatapis manami rurargantsu, ni pitapis manami lulapargantsu. 23Runacuna ashliptinpis payga manami ashlergantsu. Nacatsiptinpis manami jurapargantsu. Tsaypa trucanga Tayta Diosnintsipa maquinmanmi cachaycorgan payna juzgananpag. 24Jutsantsicunapita perdonashga canantsipagmi Jesucristo cruzcho nacar wanorgan. Manami perdonashga canalantsipagtsu wanorgan, sinöga jutsa ruraycunata cacharir Tayta Diosnintsi munashgannogna cawanantsipagmi. Tsaynogpami Jesucristo salvamargantsi pasaypa antsa gueshyaycagta aliyätsegnogpis. 25Naupataga ogracashga uyshanogmi cargantsi. Cananmi itsanga cuyamagnintsi Jesucristo shuntamashcantsi maquincho canantsipag. Uyshancunata uysha mitseg ali ricashgannogmi payga ali ricaycämantsi Tayta Diospa naupanman chayanantsipag.
Copyright
Learn More


text:
1Llaquishca quiriccuna, Cai cartata cangunama quillcauca Señor Jesucristohuacta rauc Simon Pedro mani. Pai ñucata japisha camachigri nisha cachashca runa mani. Ñáucanchi Dios ñucanchita quishpichic Jesucristo alita pactachic ashcamandami ñucanchitacuinta cangunatahuas paihua balic shimita quirichira. 2Canguna Yaya Diostas ñucanchi Señor Jesucristotas alita ricsinguichimi. Chasnamandami Yaya Dios cangunata llaquisha cungailla causaita cusha cangunahuacpi ashca tiyanauchun nisha paita cangunamanda tapusha nini. 3Diosmi yapa sumac asha ñucanchita japira. Chiraicumi paita ricsisha quirishcamanda ñucanchima tucuita cushcami ñucanchi paihua quiquin ushaihuanga pai munashcashina ali causangahua. Chasnamandami pai sumac acta yachasha pai sumaccuinta tucunata ushanchi. 4Pai chasna yapa ali asha, yapa ushayuc asha pai rangaraushca shimita ñucanchima cushcami, paihua yapa ali balic shimita. Chi shimita uyasha paihua causaita charishami paicuinta tucunguichi, chasnallata cai mundui tiyac causaita huaglichina jiridsa munaimanda quishpishca tucunguichi. 5Chasna Jesucristota quirishami ñucanchi mas ali runa tucungahua alita causana manchi. Maspas ali runa tucushami Diospa shimitaga mas alita yachashun. 6Paihua shimita mas alita yachashami tucui mana ali rashcagunataga saquishun. Chasna saquishami ali shunguhuan ahuantashun. Chimandahuasha Dios munashcashina ali causanata yuyarishun. 7Chicuinta yuyarishami quiricpura yanapasha causana anchi. Paigunata yanapashami mas alita paigunata llaquina anchi. 8Tucui chigunata canguna mas y mas pactachisha riushaga ñucanchi Señor Jesucristota alita ricsinguichimi, mana yangallachu causanguichi. 9Astahuanbas chigunata mana rashaga can ñaupa juchata rashcagunata Jesucristo illacta pichashcataga cungarishcanguichi, chasna acpi puyuñahuicuinta yanga causanguichi. 10Yuyarichi huauquiguna, Yaya Dios cangunata cayasha japishcataga alita yuyarishami paita mas sinzhita quirisha causaichi. Chigunata rasha causaushaga paita mana saquingachu raunguichi. 11Mana saquicpi ñucanchita quishpichic Señor Jesucristoga ñucanchita yapa cushihuan paihua huiñai mandana llactaibi yaicuchingami. 12Ñáa canguna chi yachachishcagunata yachagllaita, Diospa sirtu shimita sinzhita quirisha mana saquigllaita, ñuca cangunata chigunamanda cuti cuti yuyachiusha catingarauni. 13Ñáuca huañunagama canguna mas sinzhita quirinauchun nisha nicchachishcacuinta yuyachina ani. 14Ñáucanchi Señor Jesucristo rimahuasha, ña can mana unaita causangachu raungui nisha rimahuacpi yachashami caigunataga yuyarichiuni. 15Chiraicu ñuca huañushcahuasha tucui cai shimigunata canguna mana cungaringahuaca ñuca ushashca tuputa cunan quillcashami. 16Ñáucanchi Señor Jesucristo yapa ushaihuanmi shamushcamanda cangunata yachachiranchi. Chitaga mana yanga yuyarishca shimichan, randi ñucanchi quiquin ñahuihuanga chi urcuibi pai yapa ushayuc sumac ashcata ricuranchimi. 17Yaya Diosmi yapa jatun ushayuc punzhaglla asha chibi rimara: caiga ñuca llaquishca Churimi, paimandami yapa cushiyani nishami Jesucristota yapa balichirami paita jatun amuta rasha. 18Ñáucanchiga Dios rimashca urcu jahuai Señor Jesushuan aushcai chi jahuapachamanda rimauctaga ñucanchiga quiquindami uyaranchi. 19Chasnamandami Dios rimashcata ñaupa pasachiccunama rimashca shimiguna sirtu ashcata yachanchimi. Chi shimiguna tuta bilata sindichishcacuinta alita ricuchinmi. Jesucristoga punzhayaushcai llucshimuc estrellashina shamunagama Diospa shimita camba shungüibi alita yuyarisha pactachina manguichi. 20Ñáaupapunda caita yachana anguichi. Maican runa Diospa shimi yachachishcatas yachasha nisha, paihua quiquin yuyaillahuan mana yachanata ushangachu Diospa Samai mana yanapacpiga. 21Ñáa Diosmanda chi ñaupa rimac runagunaga mana quiquin munaimandallachu rimanaura. Chi runaguna shungüibiga Diospa samaimi tiyara. Chiraicu paiguna Diospa Samai yuyachishcatami rimanaura.
Copyright
Learn More


text:
Santa Fe wamani
Santa Fe wamani (kastilla simipi: Provincia de Santa Fe) nisqaqa huk wamanim Arhintina mama llaqtapi. Uma llaqtanqa Santa Fe llaqtam.
Yuyarina
Wiñay kawsay[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
Suyukuna[llamk'apuy | pukyuta llamk'apuy]
19 suyukuna:
Llaqtakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Santa Fe wamani.
- Santa Fe wamani Constitución


text:
Santander
- Santander nisqaqa huk sut'ikunayuqmi; Santander (sut'ichana) rikuy.
Santander llaqtaqa Ispañapi huk hatun llaqtam. Kantawriya pruwinsyap, Kantawriya suyup uma llaqtanmi.
Yuyarina
Wiñay kawsay[llamk'apuy | pukyuta llamk'apuy]
Kamasqa wata 26 a C, Portus Victoriae luliobrigensium.
9 Qhulla puquy killa 1755 hatun llaqta watamanta.
Pulitika Rakiy[llamk'apuy | pukyuta llamk'apuy]
Barriokuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Iñiy[llamk'apuy | pukyuta llamk'apuy]
Kathuliku inlisya.
Llaqtap amachana santun[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Raymikuna[llamk'apuy | pukyuta llamk'apuy]
- 5 Qhulla puquy killa: Reyes Magos.
- Nuestra Señora del Mar Wapupas Pallan.
- 24 Inti raymi killa San Juan.
- 25 Anta situwa killa Santiago P'unchaw raymikuna.
- 30 Chakra yapuy killa San Emeterio wan Celedonio.
- 15 Tarpuy killa: Bien Aparecida Pallan.
Yachachiy[llamk'apuy | pukyuta llamk'apuy]
- Universitidad de Cantabria.
- Universidad Internacional Menéndez Pelayo (UIMP).
Llaqtapi paqarisqa[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Santander.
- Ayuntamiento de Santander
- Turismo en Santander
- Webcams en Santander


text:
1Chaynaqa Cristomanta facilla yachachikuykunaman amaña kuti-kutirispayá yuyayniyoqña kasunchik. Yapatawanqa amañayá facil kaqkunamantaqa rimasunchikchu. Amañayá rimasunchu huchapi wañusqa hina kasqanchikmanta wanakuymantapas nitaq Diosman iñiymantapas 2nitaq bautismomantapas nitaq iñiqkunapa hawanman makikuna churaymantapas nitaq wañuqkuna kawsarimunanmantapas chaynataq wiñaypaq castigomantapas. 3Dios munaptinqa yuyayniyoqñam kasunchik. 4Huk kutinpi kancharisqa kaspanku Diospa hanaq pachamanta qomusqanta malliqkunataqa otaq Chuya Espiritu chaskiqkunataqa 5hinaspa Diospa allin palabranmantawan hamuq punchawkunapi admirakuypaq kaqkunamanta yachaqkunataqa 6Diosmanta karunchakuruptinkuqa mosoqmantaqa manañam pipas atinmanchu huchanmanta wanachiyta. Paykunaqa Diospa Churintam yapamanta chakataspanku penqayman churachkanku. 7Paraypaq-paraptinqa allpam allinta cosechata qon tarpuqninpaq, chay allpaqa Diospa favorecesqanmi. 8Kichkakunatawan cardoskunallata wiñachiq allpam ichaqa mana valeq, chayna allpaqa ñakasqa kaspanmi kañasqa kanqa. 9Kuyasqallaykuna, chaynakunata rimachkaspapas ñoqaykuqa manam iskayrayanikuchu salvakunaykichikpaq allin kaqkunaqa qamkunapi kasqanmanta. 10Diosqa justom. Payqa llamkasqaykichiktaqa manam qonqanqachu, manataqmi qonqanqachu pay kuyasqaykichiktapas. Payta kuyaspam Cristopi wawqe-panikunatapas servirqankichik, arí, chaynatamá kunanpas servichkankichik. 11Aswanqa munachkanikum kawsanaykichikkamaqa sapakama kallpanchakunaykichikta chaynapi suyasqaykichikta chaskinaykichikpaq. 12Amayá qellaqa kaychikchu, aswanqa iñiywan hinaspa pacienciawanyá Diospa promesan chaskiqkunapa rurasqanta ruraychik. 13Diosqa Abrahanman prometespanqa kikinmanta aswan munayniyoq mana pipas kaptinmi kikinpa sutinpi jurarqa. 14Paymi nirqa: —Anchallataña bendecespaymi nana-nanaqman mirachisqayki —nispa. 15Chaynapim Abrahamqa pacienciawan suyaspan Diospa prometesqanta hayparqa. 16Runakuna juraspaqa paykunamanta aswan munayniyoqpa sutinpim juranku prometekusqankuta garantizanankupaq hinaspa contranpi kaqkunata upallachinankupaq. 17Chaynapunim Diospas tanteasqanmantaqa qepamanqa mana kutinmanchu. Chayraykum prometesqankunata herenciata hina chaskiqkunaman astawan yachachiyta munaspan kikin jurarqa. 18Mana llullakuq Diosmá jurarqa prometekusqanrayku hinaspa juramentasqanrayku, chaykunaqa iskayninmi mana imaraykupas cambiakunmanchu. Chayna juramentowanmá kallpanchawanchik. Wiñay castigomanta lluptiqkunaqa Diosmanta hamuq confianzamanmi hapipakunchik. 19Lamar qochapa patanpi bote watasqa hinam confianzanchikqa almanchikta takyachin. Templopi rakinaq telapa qepanpi imapas churasqa hinam confianzanchikqa Diospi churasqa kachkan. 20Jesusmi hanaq pachaman yaykurqa ñoqanchikpaq ñanta kichachkaq hina, yaykurqaqa Melquisedecman rikchakuq sacerdotekunapa jefenña wiñaypaq karuspanmi.
Copyright
Learn More


text:
Wamp'artupuykama
Wamp'artupuykama nisqaqa (kastilla simipi: trigonometría, grigu simimanta tpιYwvo [trigōno] "kimsa-k'uchu" + uetpov [metron] "tupu") kimsak'uchu (wamp'ar) nisqakunamanta yachayninmi. Chaywanmi chhukakunata huk tupusqa chhukakunamanta huchhanchik.
Wamp'artupuykama paqtachikuna[llamk'apuy | pukyuta llamk'apuy]
Kimsak'uchu ABC nisqaqa C chhukapi chiqan kimsak'uchum; paywanmi sut'ichasunchik nisqa chhukap paqtachinkuna Chimpamanyaypurachi, Qatiq manyaypurachi, Manyakupurachi, A k'utmuwan ninakuq, muyup chawpinpi kaq.
- Chimpamanyaypurachi icha Sinu (sinus - sin) nisqaqa chimpa manyaku (katitu) a rakisqa kinray manyawan (hipotenusawan) c,
- Qatiq manyaypurachi icha Kusinu (cosinus - cos) nisqaqa qaylla manyaku b rakisqa kinray manyawan c,
- Manyakupurachi icha Tanqinti (tangens - tan) nisqaqa chimpa manyaku a rakisqa qaylla manyaku b,


text:
1Sichus noqa runakunapa rimasqan ashka idiomakunata rimayman, hinallataq angelkunapa rimasqankunatawan rimayman, ichaqa manataq runamasiyta khuyakuymanchu chayqa, manan ni imapaqpas valenmanchu chay idiomakuna rimasqayqa. Aswanqa huk thanta lata hinan raq-raqyayman, otaq huk raqra campana hinan kayman. 2Sichus noqa, Diospa partenmanta rimayman, hinallataq Diospa tukuy secretonkunatapas yachayman, hinallataq kay pachapi tukuy yachaykunatapas yachayman, hinallataq iñiyniywan orqokunatapas sitionmanta huk lawman kuyurinanpaq kamachiyman, ichaqa manataq runamasiyta khuyakuymanchu chayqa, manan ni imapaqpas valenmanchu chaykuna ruwasqaypas nitaq yachasqaypas. 3Saynallataq sichus noqa tukuy kaqniykunata wakchakunaman rakimuyman, paykunata yanapanaypaq, hinallataq cuerpoytapas entregayman ninawan k'anasqa kananpaq, ichaqa manataq runamasiykunata khuyakuymanchu chayqa, manan ni imapaqpas valenmanchu chaykuna ruwasqayqa. 4Pipas cheqaqta khuyakuqqa tukuy ima ruwasqanpin ancha pacienciayoq, hinaspapas allin sumaq sonqoyoqmi. Cheqaqta khuyakuqqa manan envidiosochu; cheqaqta khuyakuqqa manan ni ima ruwasqanwanpas alabakunchu; cheqaqta khuyakuqqa manan paytukusqallañachu; 5cheqaqta khuyakuqqa manan malcriadochu, nitaq kikillanpaqchu ni imatapas munan; cheqaqta khuyakuqqa manan imamantapas facillatachu sentikuspa phiñakun; cheqaqta khuyakuqqa manan yuyanñachu paypa contranpi ima mana allinkuna ruwasqankutapas; 6cheqaqta khuyakuqqa runakunapa tukuy mana allinkuna ruwasqanwanqa manan kusikunchu; aswanqa allin cheqaq kaqkunamantan kusikun; 7cheqaqta khuyakuqqa ancha pacienciawanmi soportan tukuy ima ñak'ariyta; cheqaqta khuyakuqqa tukuy allin kaqkunapin facilta creen. Cheqaqta khuyakuqqa mana ishkayaspan Diospi suyakun. Hinaspapas cheqaqta khuyakuqqa contranpi runakunapa tukuy ruwasqantapas pacienciawanmi soportan. 8Chaymi cheqaq khuyakuyqa mana ni hayk'aqpas chinkanqachu. Ichaqa chayamunqan p'unchaw, Diosmanta profeciakunata amaña rimanankupaq, mana yachasqanku rimaykunata amaña rimanankupaq, hinallataq Diosmanta yachasqanku yachaykunapas manaña necesarioñachu kananpaq. Aswanmi chaykunaqa tukukapunqa. 9Kunanqa wakillantaraqmi Diosmanta yachachikuykunataqa yachanchis. Hinaspapas wakillantaraqmi runakunamanqa yachachishanchis. 10Ichaqa Diosmanta yachachikuykunata llapallanta yacharuqtinchismi, kay pachapi wakillan yachasqanchisqa tukukapunqa. 11Noqaqa warmallaraq kashaspayqa, warma hinan rimarani, entienderani, hinallataq piensaranipas. Kunanmi ichaqa, hatun runaña kaspay, manaña warma hinañachu imatapas ruwani. 12Saynallataqmi noqanchiswanpas pasan. Kunanqa manaraqmi allintachu Diostaqa reqsinchis; imaynan huk mana allin espejopi chinka-chinkallata rikukushanchis hinata, saynallataraqmi imakunatapas yachashanchis. Ichaqa Diosmanta cheqaq kaqta hinallataq lliwta entiendespanchismi, uyapurapas Dioswan kashasunman hina, allinta Diosmanta yachachikuykunata yachasunchis. Diostaqa manan allintaraqchu reqsinchis kunanqa. Ichaqa qepa tiempoman kikin Diosmanta cheqaq kaqkunata allinta yachaspañan, paytaqa allinta reqsisunchis, imaynan Diospas noqanchista reqsiwanchis chay hinata. 13Ichaqa wiñaypaq kaqkunaqa kaykunan: Diospi iñiy, Diospa prometesqankunapi pacienciawan suyakuy, hinallataq khuyakuy ima. Kay kinsantinmanta aswan más importante kaqqa, khuyakuymi.
Copyright
Learn More


text:
Tukuy muyuntin Allpapi gentekunaka, achka shimikunatami parlan. Paykunawan parlashpaka, ashtakatami jatunki. Tukuy Allpapika, 500’000.000-tapash yalli gentekunami inglestaka parlan. Kutin, español shimitaka 350.000.000-tapash yalli gentekunami parlan. Shinaka, ¿nachu munankiman, kanpa librokunata, revistakunata, imapash hojakunata inglés shimiman, español shimiman tikrachichun? Munakpika ayudashunllami. Ñukanchikka, ESEN Translation Services nishkami kanchik. Kanpa trabajota inglés shimiman, español shimiman tikranchiklla.
Copyright © 2010, 2015 ESEN Translation Services
Photos © 2007 Lazarita Maldonado; © 2010 Julie Thompson


text:
1Wawas, Señorpi kaspa, tataykichejta mamaykichejta kasuychej, imaraykuchus chayqa cheqanmin. 2Kamachisqa leypi nin: Tataykita, mamaykitawan jatumpaj qhaway, allin risunampaj, kay pachapi unayta kawsanaykipajtaj, nispa. Chaymin ñawpaj kaj promesayoj kamachisqaqa. 4Tatas, mamas, ama wawasniykichejta phiñachiychejchu, manachayqa paykunata uywaychej wanachinapaj jasut'ispa, Señormanta yachachispa ima. 5Kamachis, kay pachapi patronesniykichejta kasuychej, manchachikuywan, jatumpaj qhawaspa ch'uwa sonqowan, Cristota jina. 6Ama paykunaj rikunallankutachu imatapis ruwaychej, imaynatachus wakenqa runaj rikunallanta ruwanku allin qhawasqa kayta munaspalla, ajinaqa. Manachayqa Cristoj kamachisnin jina patronesniykichejta kasuychej, tukuy sonqowan Diospa munayninta ruwaspa. 7Tukuy sonqo paykunata sirviychej Señortapis sirvishawajchej jina, ama runasta jinallachu. 8Chayta ruwaychej, imaraykuchus, yachankichej jina, sapa uj allinta ruwasqanman jina allin kajllatataj Señormanta jap'enqa, kamachipis mana kamachipis kachun. 9Qankunapis patrones, kikillantataj kamachisniykichejwan allinta kawsakuychej, ama paykunata manchachispa. Yachaychej paykunajtapis qankunajtapis Dueñoykichejqa janaj pachapi kasqanta, Paytaj tukuyta uj ñawillawan qhawan. 10Kunanqa kaytawan niykichej: Kallpachakuychej Señorpi, jatun atiynimpitaj. 11Diospa qosqan maqanakuna p'achawan p'achallikuychej, Kuraj Supay urmachiyta munasojtiykichej, chaykunawan sinch'ita sayanaykichejpaj. 12Noqanchejqa mana runaswanchu maqanakushanchej, manachayqa patapi kamachejkunaj contrampi, patapi atiyniyojkunaj contrampi, kay pachapi laqhayayta kamachejkunaj contrampi, patapi kaj sajra espirituspa contrampi ima. 13Chayrayku Diospa qosqan maqanakuna tukuy p'achasta churakuychej, sajra p'unchaypi sinch'ita sayanaykichejpaj, mana ithirispa. Chantá kay tukuyta ruwaytawan, sinch'i sayasqallapuni kankichej. 14Sumajta sayaychej ari, ñañu wasaykichejta cheqa kajwan, chumpiwan jina mat'ita chumpikuspa. Cheqan kaytataj pecherata jina churakuychej. 15Dioswan allinyachej evangeliota willanapaj wakichisqa kayta, juk'utata jina churakuychej. 16Astawanqa tukuy sonqo creeychej, imaraykuchus chay creesqaykichejqa uj jark'akuna escudo jina, Kuraj Supaypa tukuynin larwashaj flechasninta thasnonqa. 17Salvacionta monterata jina umaykichejman churakuychej. Espíritoj espadantapis jap'iychej; chayqa Diospa Simi Nisqan. 18Chay tukuytaqa ruwaychej sapa p'unchay, Diosmanta mañakuspa Espiritupi tukuy laya mañakuywan, mana saqespa nitaj sayk'uspa. Mañapullaychejtaj Diospata kajkunapajpis. 19Noqapajpis mañapullawaychejtaj, runasman parlashajtiy, Dios imatachus ninayta yuyaychanawampaj, ama manchachikuspataj evangelioj pakasqa yachayninta rejsichinaypaj. 20Diosmin chay evangeliota willanaypaj kachawarqa, kunan cadenaswan watasqa kashajtiypis. Mañapuwaychej mana manchachikuspa evangeliomanta maychus kasqanta parlanaypaj. 21Kunanqa may munasqa hermanonchej Tíquico, Señorpaj ruwaypi sumaj yanapakojqa noqamanta tukuy imata willasonqachej yachanaykichejpaj imaynachus kasqayta. 22Payta qankunaman kachamorqani, imaynachus kashasqaykuta willasunaykichejpaj, qankunata sonqochasunaykichejpaj ima. 23Dios Tatamanta, Señorninchej Jesucristomantawan sonqo tiyaykuy, munakuy, creeywantaj hermanospaj kachun. 24Diospa qhasilla k'acha yanapaynin kachun, pikunachus Señorninchej Jesucristota mana tukukoj munakuywan munakunku, chaykunawan.
Copyright
Learn More


text:
Pukllay
- Pukllay nisqaqa huk sut'ikunayuqmi; Pukllay (sut'ichana) rikuy.
Pukllay nisqaqa ima runap kusikunanpaq icha llallinakunapaq rurasqanpas, hukllap, iskaypa icha aswan pukllaqkunap pukllasqan.
Paqarisqanchikmantañam runakunaqa pukllanchik. Wawakunataq qispilla pukllaykunawan kusikuykunmi. Llamk'ana mana atiptin, phistakunapipas runakunaqa pukllanmi. Pukllay hinakamaqa kay pukllay rikch'aqkunatam sutinchanchik:
Yuyarina
- 1 Kurku kallpanchay pukllay
- 2 Wawa pukllaykuna (Antikunapipas)
- 3 Hamp'ara pukllay
- 4 Watuna pukllay
- 5 Qhawaqkunapaq pukllaykuna
- 6 Antañiqiq pukllay
- 7 Qullqipaq pukllay
- 8 Hawa t'inkikuna
Kurku kallpanchay pukllay[llamk'apuy | pukyuta llamk'apuy]
Iskay quchuyuq: pilutawan pukllay[llamk'apuy | pukyuta llamk'apuy]
Hukkuna[llamk'apuy | pukyuta llamk'apuy]
- Q'iswa aysay
- hukkunapas
Kaypipas qhaway[llamk'apuy | pukyuta llamk'apuy]
Wawa pukllaykuna (Antikunapipas)[llamk'apuy | pukyuta llamk'apuy]
- Hap'inakuy (hap'iy pukllay)
- Laq'anakuy (ch'ulluwan maqanakuy)
- Paka-paka (pakakuna, escondite)
- Pallana (rumichakunata chamqay hap'iraypas)
- Puqchiy (chuwikunata chamqay)
- Tawqa-tawqa (tawqaman wischunakuy)
- Thunku-thunku (ch'ulla chakiwan puriy)
- Urpukunawan pukllay
- hukkunapas
Hamp'ara pukllay[llamk'apuy | pukyuta llamk'apuy]
P'allta pukllay[llamk'apuy | pukyuta llamk'apuy]
- Qhapaq chunkana (ajedrez)
- Go
- Quya pukllay (damas)
- Backgammon
Huk hamp'ara pukllaykuna[llamk'apuy | pukyuta llamk'apuy]
Watuna pukllay[llamk'apuy | pukyuta llamk'apuy]
- Kartakunata churay
- Wayra-wayra pichqamanta (parayta watunapaq, Waruchiripi pukllasqa)
Qhawaqkunapaq pukllaykuna[llamk'apuy | pukyuta llamk'apuy]
Antañiqiq pukllay[llamk'apuy | pukyuta llamk'apuy]
- Widyu pukllay (antañiqiqpi icha widyu kunsulapi pukllasqa)
Qullqipaq pukllay[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Munaychata pukllasun. CRAM II, Instituto Superior La Salle, Urubamba 2000 (irqikunapaq pukllaykuna)


text:
1Kaykunan Davidpa tukupay rimasqankuna: Isaipa churin Davidmi nirqan, hatunchasqa qharin nirqan, Jacobpa Diosninpa hawisqan, Israelpi misk'i takiq: 2–Señor Diospa Espiritunmi ñoqanta riman, siminkunan simiypi kashan. 3Israelpa Diosninmi nirqan, Israelpa hatun Qaqanmi niwarqan: Pipas runakunata chanin-kaywan kamachiqmi, pipas Diosta manchakuywan kamachiqmi, 4pacha illariy k'anchay hina kashan, tutamanta q'ala cielopi inti k'anchay hina kashan, para thaniyta q'achu llanllariy hina kashan, nispa. 5Aylluyqa chay hinapunin Diospa ñawpaqenpi, paymi ñoqawan wiñaypaq rimanakurqan, allin wakichisqata cheqaqta rimanakurqan. Payqa yanapallawanqapunin, tukuy yuyaykuyniytapas t'ikarichinqan. 6Mana chaninkunan ichaqa wikch'usqa khiska hina, manan pipas makillawan hap'iyta atinmanchu, 7hoqariy munaqqa fierrowan lanza hap'inawanmi hap'in, ninapitaq hukpaqkama ruphaykapun, nispa. 8Kaykunan Davidpa mentasqa soldadonkunaq sutinkuna: Hacmoni llaqtayoq Joseb-basebetmi kinsantin umallikunaq qollanan karqan, paymi huk maqanakuypi pusaq pachak qharikunata lanzanwan wañurqachirqan. 9Kinsantinkumanta iskaykaq Ahoh ayllumanta Dodoq churin Eleazarmi karqan, paymi Davidwan Filistea runakunata pisicharqan, maqanakuypaq huñusqa kashaqtinku. Israel runakuna maqanakuymanta qhepaman kutiriqtinpas, 10payqa kaqpin qheparqan, chaymi Filistea runakunaman phawaykurqan sayk'unankama, espadapas makinman k'askarqan. Haqay p'unchaymi Señor Diosqa allinta atipachirqan. Hinan Israel runakuna kutimurqanku Eleazarman, ichaqa wañusqakuna llat'anaqllaña. 11Kinsakaqtaq Harar llaqtayoq Ageq churin Sama karqan. Filistea runakuna Lehipi huñukuqtinmi, Israel runakunaqa paykunamanta ayqerqanku. Chaypin chakra hunt'a lenteja wiñasharqan, 12Samataq chay chakrapi sayaykuspa Filistea runakunata atiparqan. Ahinapin Señor Diosqa anchata atipachirqan. 13Cosecha tiempopin kinsa chunka umallikunamanta kinsa umallikuna Adulam qaqa wasi qayllapi kashaq Davidman uraykurqanku. Filistea soldadokunataq karpakuspa Refaim wayq'opi kasharqanku. 14Davidqa pukarapin kasharqan, Filistea soldadokuna Belén llaqtapi kashaqtin. 15Hinan Davidqa anchata ch'akichikuspa nirqan: ¡Ayyha, pillapas ukyaykachiwanman Belén llaqta punku p'uytu unuta! nispa. 16Chaymi kinsantin qhari soldadokunaqa Filistea soldadokunata tanqarparispa karpa-karpankuman haykurqorqanku, hinaspa Belén llaqta punku p'uytumanta unuta horqomuspanku Davidman aparqanku. Davidtaq ichaqa mana ukyayta munarqanchu, aswanpas Señor Diospaq ofrendata hina hich'arparirqan, nirqantaq: 17¡Amapuni Señor Diospas munachunchu chayta ukyanayta! Kay qharikunaq yawarnintapas ukyayman hinachá kanman, paykunan wañuyta mana manchakuspa unuta apamuwarqanku, nispa. Chaymi mana ukyayta munarqanchu. Chaytan ruwarqan kinsantin umalli qharikuna. 18Sarviaq churin Joabpa wawqen Abisaitaq kinsa chunka qharikunaq umallin karqan. Paymi huk kutin kinsa pachak soldadokunata lanzanwan wañuchirqan, chaymi paypas kinsa umalli qharikuna hinallataq mentasqa karqan, 19ichaqa manapunin paykunaman ayparqanchu. Chaywanpas kinsa chunka qharikunamanta aswan mentasqa kaspan, paykunaq umallin kapurqan. 20Cabseel llaqtayoq Joiadaq churin Benaian allin qhari kallarqantaq, paymi musphanakunata ruwarqan. Moabmanta maqanakuypi mentasqa iskay qharikunatan wañuchirqan. Hinallataq huk p'unchay rit'ishaqtin, t'oqoman haykuspa huk leonta wañuchirqan. 21Hatun sayayniyoq Egipto runatapas wañuchillarqantaq. Chay runaqa lanza hap'intinmi kasharqan, Benaiataq k'aspi hap'intin. Hinaspataq Egipto runaq lanzanta qechurqospa chay kikin lanzanwan wañurqachirqan. 22Chaytan ruwarqan Joiadaq churin Benaía, chaymi paypas kinsa umalli qharikunawan kuska mentasqallataq karqan, 23ichaqa manapunin paykunaman ayparqanchu. Chaywanpas kinsa chunka qharikunamanta aswan mentasqan karqan. Hinan Davidqa waqaychaqnin guardiakunaq umallinta churarqan. 24Joabpa wawqen Asaelpas kinsa chunka qharikunamanta hukninmi karqan. Hinallataq Belén llaqtayoq Dodoq churin Elhanán, 25Harod llaqtayoq Sama, Elicapiwan, 26Pelet llaqtayoq Heles, Tecoa llaqtayoq Iquespa churin Ira, 27Anatot llaqtayoq Abiezer, Husa ayllumanta Melbunai, 28Ahoh llaqtayoq Salmón, Netofa llaqtayoq Maharai, 29Netofa llaqtayoq Baanaq churin Helet, Benjamín ayllumanta Gabaa llaqtayoq Ribaipa churin Itai, 30Piratón llaqtayoq Benaía, Gaas k'aha-k'ahamanta Hidai, 31Arabá qheswamanta Abi-albón, Bahurim llaqtayoq Azmavet, 32Saalbón llaqtayoq Eliaba, Gizón llaqtayoq Jasén, Arar llaqtayoq Samaq churin Jonatán, 33Arar llaqtayoq Sararpa churin Ahiam, 34Maaca llaqtayoq Ahasbaipa churin Elifelet, Giba llaqtayoq Ahitofelpa churin Eliam, 35Carmel llaqtayoq Hezrai, Arab llaqtayoq Paarai, 36Soba llaqtayoq Natanpa churin Igal, Gad ayllu runa Bani, 37Amón suyu runa Selec, Sarviaq churin Joabpa arma apaysiqnin Beerot llaqtayoq Naharai, 38Jatir llaqtayoq Irawan Garebpiwan, 39Het runa Uriaspiwan. Llapankupitaq kinsa chunka qanchisniyoq karqanku.
Copyright
Learn More


text:
1Ricuichi huauquiguna, Yaya Diosca ñucanchita ashcata llaquishcami. Pai llaquishcamandami Diospa huahuaguna nishca tucuranchi. Chasnami anchi. Chiraicumi jucha munduibi causac runagunaga Yaya Diosta mana ricsishcamanda ñucanchitahuas mana ricsitucunchi. 2Cunanga Diospa huahuaguna manchi llaquishca huauquiguna. Ñáucanchi huasha imasna tucunatas mana yachanchichu. Randi Jesucristo cai pachama ricurimungaraushcaibiga pai imasna acta ña paglla pambai ricushcamandami ñucanchihuas paishinallata tucungaraunchi. 3Jesucristo jucha illac sumac man. Chasna acpimi paita ricunata cushiyasha chapauc runagunahuas paishinalla jucha illac causangahuaca cuirarinchi. 4Juchata ranaga Dios mandashcata mana uyanachan. Chasna acpiga tucui juchata rac runagunaga Dios mandashcagunata mana pactachinzhu. 5Cunanga ña yachanguichimi Jesucristo cai munduma shamushcata juchagunatas anchuchingahua, chasnallata pai ima juchahuas illac acta yachanguichi. 6Chasna acpiga tucui Jesucristohuan pariu causacca mana juchata raunzhu. Randi maicanbas juchata rasha causac runaga Jesucristota mana ricsicchan. 7Pihuas cangunata ama umachitucunauchun llaquishca huauquiguna. Maican Jesucristota caticca paishina achun nisha alita rasha causac runaga Diospacpi ali runa man. 8Supaiga pundamandapacha juchata rac ara. Chasnamandami juchata rasha causac runaga supaibac an. Chiraicumi Diospa Churi cai pachama shamura supaita binsisha pai rashcagunata chingachingahuami. 9Maicanbas Yaya Diospa huahua ac runaga mana juchata rashachu puriun Dios cushca causaita charishcamanda. Yaya Diospa huahua ashcaraicu juchata rausha catinata mana ushanzhu. 10Ñáa maican Diospa huahua acta, supaiba runa actas yachanalla man. Maicanbas mana alita rac runaga, chasnallata quiric huauquigunatas mana llaquicca mana Diospa huahuachan. 11Cai rimashca shimiga canguna pundamandapacha uyashca shimi man pariumanda llaquinacuna manchi nisha. 12Ama Cain nishca runashina aichichu, paiga supaibac tucushami paihua huauqui Abelta huanchira. Imangahuata huanchira. Pai rashcagunaga mana alichanaura, randi Abel rashcagunaga ali ashcamandami Cainga pai huauquita huanchira. 13Llaquishca huauquiguna ima manzharinguichichu jucha munduta catisha mana quiric runaguna cangunata piñacpihuas. 14Caitaga yachanchi, Jesusta quirisha paita quiriccunata llaquishcamandami ñucanchi chi huañuima apana ñambita saquishcanchi, ña Dioshuan causaima apana ñambita puriunchi. Maicanbas quiric huauquigunata mana llaquishaga chara huañui ñambibimi puriuc an. 15Maican quiric huauquigunata piñasha mana ricunayasha puric runaga shuc runata huanchiccuinta tucun. Canguna ña yachanguichimi runata huanchicca mana Diospa huiñai causaita charinzhu. 16Jesucristo ñucanchimanda huañushcaraicumi sirtu llaquishcata yachanchi. Pai huañunagama llaquishca tupullatatami ñucanchihuas shuc quiric huauquita llaquina anchi. 17Maicanbas huibagunatas charic cullquiyuc runa ashaga, shuc yanapanata minishtiu huauquita ricushallata mana yanapashaga, Dios llaquinataga paihua causaibi mana charinzhu. 18Llaquishca huauquiguna, ñucanchi llaquinaga ama shimillahuan achun, astahuanbas imatas rasha shungumanda sirtu llaquic ashcata rana achun. 19Ñáucanchi chasna llaquisha causashaga Diospa sirtu shimita quiriccuna aucta yachanchi. Chasna ashami tucui shunguhuan paihuanmi cushiyasha causanchi. 20Ñáa ima uras ñucanchi shungu mana quiricchangui nicpiga Dios ñucanchi shungumanda yuyaimandahuas mas yali yachac ashami tucui ñucanchi raushcagunata yachanmi. 21Llaquishca huauquiguna ima juchata perdonda tapusha alichicpi ñucanchi yuyai ñucanchita mana caudsayachin. Ñáa ñucanchi yuyai mana caudsayucchangui nicpiga Yaya Diospa ñaupacpi ima manzharisha causanchichu. 22Ñáucanchi Dios mandashcagunata pactachishcamanda, pai munashcata rashcamandahuas tucui ñucanchi paita mañasha tapushcata cuitucushunchimi. 23Dios mandashcaga cai man: Paihua churi Jesucristota quirina, chasnallata quiricpura pariumanda llaquinacuna pai ñucanchita mandashcashina. 24Dios mandashcata pactachiccunaga paihuanmi causaunguna, chasnallata paihuas paigunahuanmi causaun. Yaya Dios paihua Samaita cushcamandami yachanchi pai ñucanchihuan causaushcata.
Copyright
Learn More


text:
1Chaymantan runaqa Dios yupaychana wasi punkuman kutichiwarqan, hinan rikurqani punku sarunamanta unu phawamushaqta, chay unutaq phawarqan inti lloqsimuy lado cheqasman, maytachus Dios yupaychana wasi qhawashan chayman hina. Unutaq uraykurqan Dios yupaychana wasiq uranta altarpa uranta. 2Chaymantataq runaqa ukhu patiomanta lloqsichiwarqan wichay lado haykunanta, hinaspan muyuchimuwarqan hawanta inti lloqsimuy lado qhaway haykunakamaraq, unutaq phawamusharqan haykuna uray cheqasmanta. 3Runataq inti lloqsimuy lado cheqasman rirqan tupuna cordel hap'intin, haykuna punkumanta phisqa pachak metrota tupuspan unuta chimpachiwarqan, unutaq aypamuwarqan chaki moqochuyman. 4Wakmanta tupullarqantaq phisqa pachak metrotawan, unutaqa chimpachillawarqantaqmi, hinan unuqa moqoykamaña aypamuwarqan. Wakmanta huk phisqa pachak metrotawan tupullarqantaq, hinaspan unuta chimpachillawarqantaq, chaypin unuqa cinturaykamaña aypamuwarqan. 5Wakmanta huk phisqa pachak metrotawan tupullarqantaq, hinan mayuqa aswanta yapaykukurqan mana chimpay atiytaña. Mayuqa sinchi ukhullaña kapusharqan, nadaspallañan chimpaytapas atikurqan. 6Hinan niwarqan: –Qan, runaq churin, allinta yuyay kay rikusqaykita, nispa. Chaymantaqa wakmantan kutichiwarqan mayu patantakama, 7chaypitaq rikurqani mayuq chimpapuranpi askha mallkikunata. 8Hinan niwarqan: Kay unun phawashan inti lloqsimuy ladoman, Jordán mayu qheswa wayq'okama. Chaymantataq haykun Kachi Qochaman, chay qochaman chayaqtinmi qocha unuqa misk'iyanqa. 9Kay mayuq chayasqanpiqa may cheqaspipas imaymana rikch'aq qocha animalkunan kawsan. Kay mayuqa ima p'osqo unutapas misk'imanmi tukuchin, chayraykun askhallaña challwakuna kanqa, kay mayuq chayasqanpiqa may cheqaspipas lliwmi kawsanqa. 10En-gadi nisqa pukyumanta En-eglaim nisqa pukyukaman kanqa challwaqkuna, chaypin llikankuta churanqaku, ch'akichinqaku ima. Chaypin kapunqa imaymana rikch'aq challwakuna lamar-qochapi hinaraq. 11Ch'urakunapin oqhokunapin ichaqa mana misk'i unu kanqachu, chaypiqa kachi unullapunin kanqa, kachita horqokunankupaq. 12Mayuq iskaynin patanpitaqmi wiñanqa imaymana rikch'aq mikhuna, ruruyoq mallkikuna. Raphinpas manan hayk'aqpas urmanqachu, manallataq ruruytapas tatinqachu. Sapa killan rurunqa, Dios yupaychana wasimanta lloqsimuq unuwan qarpasqa kasqanrayku. Rurunmi mikhunapaq kanqa, raphintaq hampipaq kanqa. 13Apu Señor Diosmi nin: Hallp'ataqa Israelpa chunka iskayniyoq ayllunpaqmi phasminkichis, Josepa mirayninmantaq iskay t'aqata qonkichis. 14Ñoqan kay hallp'ata ñawpa taytaykichisman qonaypaq cheqaqtapuni jurarqani, chay hinaqa, kuska-kuskallamanta phasmiykunakuychis, suyuntinmi herenciaykichis kanqa. Kaykunataqmi kanqa suyuq qorpankuna: 15Wichay lado qorpanmi lamar-qochamantapacha inti lloqsimuy ladoman rispa pasanqa Hetlón llaqtanta, Hamat Q'asanta, Zedad llaqtanta, 16Berota llaqtanta, Sibraim llaqtanta, Hazar-enán llaqtakama. Berota llaqta Sibraim llaqtapiwanqa Hamatwan Damascowan tupaypin kashan. Hazar-enán llaqtaqa Haurán suyu qorpapin kashan. 17Chay hinatan wichay qorpaqa lamar-qochamanta rispa Hazar-enankama chayanqa, Damasco llaqta hallp'awan Hamat llaqta hallp'awanqa Israelpa wichayninpiraqmi kashan. 18Inti lloqsimuy lado qorpantaq Damasco llaqta hallp'awan Haurán suyuwan tupaymanta qallarispa, uray ladoman rinqa. Jordán mayuq qheswa wayq'ontakama pasanqa, inti haykuy ladonpi Israel hallp'a kanqa, inti lloqsimuy ladonpitaq Galaad hallp'a kanqa. Hinan qorpaqa chayanqa Kachi Qocha patapi Tamar llaqtakama. 19Uray lado qorpantaq Tamar llaqtamanta qallarispa, Meriba-Cadespa pukyu-pukyunta rispa Egiptoq qorpantakama pasanqa lamar-qochaman aypanankama. 20Inti haykuy lado qorpantaq kanqa lamar-qocha patamantakama, Egipto qorpamanta Hamat Q'asaq inti haykuy cheqasninpi lamar-qocha patakama. 21Kay hallp'atan sumaqta phasminakunkichis Israelpa chunka iskayniyoq ayllunman hina. 22Chaymi qankunaman tupaq hallp'aykichis kanqa, kaqllataq qankuna ukhupi tiyaq wak llaqtayoqkunapaqpas wawankunapaqwan. Qankuna hallp'ata phasminakuqtiykichisqa paykunamanpas tupallanqataqmi kaqninku, Israelpi paqariqta hinan chaskipunkichis. 23Wak llaqtayoqkunamanqa mayqen aylluwanchus tiyashanku chaypin qonkichis. Ñoqa Apu Señor Diosmi chayta nini, nispa.
Copyright
Learn More


text:
1Cha yaha̱ tuhun ihya ta nyehi̱ cumi tahan ángel catayucú ra ndɨ cumi chiyo nu quichi tatyi sɨquɨ ñuhu ñayɨvɨ̱. Ta ña chaha̱ ra yaha tatyi cuan vatyi cava chi sɨquɨ ñuhu ñayɨvɨ̱. Ni ña chaha̱ ra cha cava chi nuu tyañuhu, ni sɨquɨ yutun catayucú nuu ñuhú. 2Ta nyehe̱ tiqui inga ángel, vachi ra ityi nu cañá ñanyii, ta nyisó ra sellu Nyoo nyitó. Ta ángel cuan canachaa̱ ra chihin cha ñihi ndusu ra chi inga cumi ca ángel cuan, ra cha ca iyó ityi chi vatyi casatɨvɨ ra nuu ñuhu ñayɨvɨ̱ ta nuu tyañuhu. Ta catyí ra chi ra: 3―Ma satɨvɨ ñaha ndo nuu ñuhu ñayɨvɨ̱, ni nuu tyañuhu, ta ni nuu yutun cha nɨri ca cha ta sañaha ca ndi yóó ñu cuví musu Nyoo, vatyi cutyaa ndi noo sellu tyaan ñu ―catyí ángel cuan. 4Ta chiñi̱ nacatyi̱ ra yoso tahan ñáyɨvɨ tyaa̱ ra sellu cuan: cientu uvi xico cumi mil tahan ñu Israel. 5Uchi uvi mil ñu tata ra Judá chicunyaa̱ sellu, ta uchi uvi mil ñu tata ra Rubén, inga uchi uvi mil ca ñu cuenda tata ra Gad, 6uchi uvi ca mil cuenda tata ra Aser, uchi uvi mil ca cuenda tata ra Neftalí, uchi uvi mil ñu tata cuenda ra Manasés, 7ta uchi uvi mil cuenda tata ra Simeón, uchi uvi mil cuenda tata ra Leví, ta uchi uvi mil cuenda tata ra Isacar, 8uchi uvi mil ñu cuenda tata ra Zabulón, ta uchi uvi ca mil ñu cuenda tata ra José, ta uchi uvi mil ca ñu cuenda tata ra Benjamín. Tandɨhɨ ñu cuan ta chicunyaa̱ sellu Nyoo chi ñu. 9Cha yaha̱ tuhun cuan ta nanyehi̱ ta nyehi̱ cuaha xaan ñáyɨvɨ nyicú. Ta yori cuví nacahvi chi ñu, vatyi nyicú ñáyɨvɨ tandɨhɨ ri ñuu nyihi ta ñuu nahnu iyó sɨquɨ ñuhu ñayɨvɨ̱. Ta nyicú ñáyɨvɨ sɨɨn sɨɨn sahan cahan. Ta nyicú ñáyɨvɨ tandɨhɨ ri tata. Ta catayucú ñu nuu ra nyaá nu tyayu, ta nuu ra cuví Mbee Luhlu. Ta cañihnó ñu sahma cuichin. Ta cayɨhɨ́ ndaha ñu ndaha ñoo. 10Ta tandɨhɨ ñu chihin cha ñihi ndusu ñu, ta canachaa ñu ta catyí ñu: ―Sutu yo Nyoo, ra nyaá nu tyayu gloria, ta ra cuví Mbee Luhlu, ican ra sacacu̱ chi yo ―cacatyí ñu canachaa ñu. 11Ta tandɨhɨ ángel catayucú ra nicachico yuhu tyayu cuan, ta nicachico chata ra cha vaha chahnu cuan, ta nicachico chata ndɨ cumi tahan cha nyitó cuan. Ta cachicuiñi̱ chɨtɨ ra chihin nuu ra nya nu ñuhú nuu ra nyaá tyayu cuan. Ta casacahnú ra chi ra. Vatyi Nyoo cuví ra. 12Ta cacatyí ra: Tahán chi tyehe caa chuun: Sacahnú ndi chuun ta chahá ndi gloria chuun vatyi chiñi tuñi xaun. Nacuhvá xaan ndi tyahvi nyoo chuun. Ta sacuvahá ndi chuun vatyi iyó xaan tunyee iñi chuun, ta cuaha xaan fuerza iyó chuun, Nyoo Sutu ndi cuví chuun. Ta tyicuan ri na cuvi chi tandɨhɨ tyembu, catyí ra. 13Tyicuan ta noo ra cuví ra cha vaha chahnu cuan ndaca̱ tuhun ra chii ta catyí ra: ―¿Yóó ñu cañihnó sahma cuichin ihya? ¿Ta nya ityi quichi̱ coyo ñu? ―catyí ra. 14Ta yuhu catyí chi ra: ―Tata, yoho chitón. Ta catyí ra chii: ―Ican ñu ihya cuví ñu cayaha̱ nu tɨndoho cahnu. Ta canacatya̱ ñu cuatyi ñu, ta nducuichin sahma ñu chihin nɨñɨ ra cuví Mbee Luhlu. 15Yucuan chaha nyicú ñu ityi nuu tyayu nu nyaá Nyoo. Ta sacuví ñu tyiño nuu ra ndiyaca ta ñiyaca chichi vehe ñuhu ra. Ta ican ra cuví ra nyaá nu tyayu gloria ta cusaha cumi ra chi ñu vatyi cua cunyaa ra chihin ñu. 16Ta ma nyehe ca ñu tɨndoho chihin soco, ni chihin cha ityi ñu ndutya. Ta ni ma cahmi ca ñanyii chi ñu. Ni ma sayanga ca cha ihñi chi ñu. 17Vatyi ra cuví Mbee Luhlu cha nyaá mahñu tyayu cuan cusaha cumi ra chi ñu, tari sahá cumi yo mbee. Ta cunyaca ra chi ñu nu coho ñu ndutya cha chahá cha cuconyito ñu tandɨhɨ tyembu. Ta Nyoo cunacuhva ra tandɨhɨ ndutya nuu ñu ―catyí ra chii.
Copyright
Learn More


text:
Pasqu suyu
Pasqu suyu nisqaqa huk suyum Piruw mama llaqtapi. Uma llaqtanqa Pasqu urqu llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa sallqa suyukuna: Wayllay mamallaqta wak'a - Yanachaga-Chemillén mamallaqta parki - Sira ayllu llaqta risirwa - Yanisha ayllu llaqta risirwa - Hunin mama llaqta risirwa - San Matías - San Carlos amachana sach'a-sach'a
- Urqukuna: Altus Mach'ay - Añilqucha - Qiwllaqucha - Tarata - Wallqashhanka - Waqurunchu - Yanaqucha - Ñawsanka - Ñawsaqucha - Walla: Waqurunchu walla
- Mayukuna: Mantaru mayu - Pachitiya mayu - Pawqartampu mayu - Pususu mayu
- Quchakuna:: Aququcha - Allqaqucha - Pumpum - Qiwllaqucha - Shegue - Waqurunchu qucha - Warunqucha
Pulitika Rakiy[llamk'apuy | pukyuta llamk'apuy]
Kimsa pruwinsyanmi kan.
Runakuna[llamk'apuy | pukyuta llamk'apuy]
Pasqu suyupiqa Ashaninka Yanisha runakunapas tiyanku.
Simikuna[llamk'apuy | pukyuta llamk'apuy]
Suyupiqa aswanta kastilla simitam rimanku.
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
- Wawa wasikuna : 208
- Huch'uy yachay wasikuna: 628
- Chawpi yachay wasikuna: 163
- Yachay sunturkuna: Universidad Nacional Daniel Alcides Carrión


text:
Piruwpi Sasachakuy pacha
Piruwpi Sasachakuy pacha (Sasachakuy tiempo) nispaqa Piruwpi 1980 watakunapi mamallaqtayuq maqanakuytam sutichanku, Piruwpi ukhu maqanakuy (Conflicto armado interno en el Perú) nisqapas. Chaypacha K'anchaq Ñan icha Akchiq Ñan (Sendero Luminoso) nisqa maoista, terrorista nisqa ankalli tantanakuymi Piruw mamallaqtatam awqanakurqan. Senderista nisqa ankallikuna, piruwanu awqaqkunapas 70.000-chá runakunata sipirqan, paypura lliwmanta aswan Qhichwa runakunatas.
Yuyarina
Ima pacha karqan[llamk'apuy | pukyuta llamk'apuy]
1980 watapi umalliq akllanakuypi Chuschi llaqtachapi akllana p'anqakunata kañispa maqanakuyta qallarirqan. Antikunapi, Ayakuchu, Apurimaq, Wankawillka suyukunapi karulla k'itikunapi kamachinatam hap'irqan. Fernando Belaúnde Terry sutiyuq Piruwpa umalliqninqa awqaqkunamanta manchakuspa, qallariypi mamallaqta pulisiyallatam maqanakuyman kacharqan. 1982 K'anchaq Ñan Wamanqapi samk'ay wasita ch'utispa masikunata qispichispa, pulitiku hayu runakunatataq sipiptin, Belaúndeqa Ayakuchu suyupi maqanakuy kamachiytam rimarirqan. Alberto Fujimori piruwanu umalliq kachkaptin, piruwanu awqaqkunam Akchiq Ñanta yaqata k'asuyachirqan, ichataq kunankamapas aslla pachakchá senderista nisqakuna Amarumayu sach'a-sach'a suyupi maqanakun. Antikunapitaq manañam kankuchu. 12 ñiqin tarpuy killapi 1992 p'unchawpiqa GEIN (Grupo Especial de Inteligencia) nisqa pakasqa pulisiyam Abimael Guzmánta Lima llaqtapi hap'irqan.
Maqanakuy puchukaptinpas, Antikunapiqa llik'isqa ayllukuna, llaqtakuna kakunmi. Tukuy millay rurasqamanta willanapaqqa, disimri killapi 2000 Valentín Paniagua sutiyuq umalliq Piruwpa Chiqappaq Allinyanakapunapaq Kacharimuynin (Comisión de la Verdad y Reconciliación de Perú) nisqata kamarqan. Chay kacharimusqa runakunaqa 16985 runata willachispa 21 tantaykunapi 9500 ñak'arichisqa runata uyarispa hatun willayta qillqarqan, 28 ñiqin chakra yapuy killapi 2003 p'unchawpi Alejandro Toledo sutiyuq umalliqman willaspa.
Ruraqkuna llakiqkunapas[llamk'apuy | pukyuta llamk'apuy]
Chay Piruwpi ukhu maqanakuyqa Ayakuchu suyupi, huk suyukunapipas Qhichwa runakunapaq ancha sasachakuymi pacha karqan. Lliwmanta aswan maqanakuqkunaqa manam Qhichwa llaqtayuq runakunachu karqan, manam Qhichwa runakunapaq muchuypaqchu karqan. Ichataq lliw sipisqa runakunamantaqa 56%-nin chakra runam, 75%-nin qhichwa rimaqmi, 68%-nin wakcham, 79%-nin ayllu llaqta, mana hatun llaqta k'itikunamantam.[1] Chay sipisqakunata ruraqkunamanta 57%-ninsi ankallikuna karqan - Senderista nisqakunam, 1,5 %-ninsi MRTA-pa ankallikuna, wakinkunataq piruwanu wardyakunam, awqaqkunam.[2] Chay ankallikunaqa hinallataqmi wardyakuna, awqaqkuna mana ayñiyuq chakra runakunatam, wawakunatapas sipirqan. Hinaptinmi chay maqanakuyqa Piruw Republikap wiñay kawsayninpi lliwmanta aswan yawarchaq maqanakuymi karqan.
Sipisqakuna[llamk'apuy | pukyuta llamk'apuy]
Piruwanu awqaqkunaqa k'apak qhichwa ayllu llaqtakunata puchukachirqan (ahinataq Matara, Chiyara, Suqus, Tutus, Walla, Tikiwa, Wankaraylla, Sirkamarka, Qispillaqta, Aqumarka, Askipata, Iripampa, Pampay ayllu llaqtakunapi), hinallataqmi K'anchaq Ñanmi qhichwa runakunata ñak'aykurqan, lliw Lukanamarka llaqtayuq runakunatam wañuchispa, achka Uchuraqay llaqtayuq runakunatapas.
Tukuy chay terror nisqa manchachiyninwan K'anchaq Ñanqa maqanakuyta tukuy Piruq mama llaqtapi, Lima llaqtamanpas mast'arqan. Chaypi 15 ñiqin hatun puquy killapi 1992 watapi María Elena Moyano illapayayarqanku.
Ichataq Piruwpi atiyniyuqkunap wañuy iskadrunninkunapas achka runakunatam, pulitiku hayunkunatam sipirqanku - ahinataq 18 ñiqin qhapaq raymi killapi 1992 watapi Grupo Colina nisqaqa Pedro Huillca Tecse sutiyuq sindikatukunap pusaqninta.
Qillqasqakuna[llamk'apuy | pukyuta llamk'apuy]
- Mark R. Cox: Sasachakuy tiempo. Memoria y pervivencia. Editorial Pasacalle, 2010. 158 p'anqa.
Hawa t'inkikuna[llamk'apuy | pukyuta llamk'apuy]
- Qayna ñakariyninchik, paqarintaq hawkalla kawsakuyninchik. 20 wata sipinakuy 1980 watamanta 2000 watakama. Kaymi Comisión de la Verdad y Reconciliacionpa riqsichisqan qillqa. Instituto de Democracia y Derechos Humanos, Pontificia Universidad Católica del Perú, 2008 watapi ruwasqa (iskay kaq yupay)
- Punkupa Chakampi Yuyarinapaq. Imaynam kawsarqa Wankawillka llaqta hayna pachakunapi, sarutasqa usuchisqa ima chayta yuyarispa imatam kunampas, hamuq pachakunapipas rurachwan (qhichwapi), kaypi: El umbral de la memoria Pasado, presente y futuro en las memorias de la violencia en Huancavelica. Instituto de Defensa Legal, IDL, Lima, setiembre 2007, pp. 153–174 (PDF)
- Gustavo Buntinx, Gabriela Germaná: Éxodo / Llaqta puchukay (t'ikraqnin: Leo Casas)
Pukyukuna[llamk'apuy | pukyuta llamk'apuy]
- ↑ Hatun Willakuy, Capítulo 1: Los hechos: La magnitud y extensión del conflicto, págs. 21-23.
- ↑ Comisión de la Verdad y la Reconciliación (2003). Informe final. Anexo 3: Compendio estadístico. Lima


text:
1Hermanosta yuyarichiy, kamachejkunata, atiyniyojkunatawan kasunankuta. Wakichisqastaj kachunku tukuy imata allinta ruwanankupaj. 2Amataj pipajpis rimachunkuchu, nitaj phiñanakusta mask'achunkuchu; astawanqa llamp'u sonqos kachunku, k'acha kayninkuta tukuy runasman rikuchispa. 3Noqanchejpis ñawpajtaqa mana yuyayniyoj wampus karqanchej, mana kasukojkuna, chinkasqas, sajra munapayaypata, kay pachaj kusikuynimpatawan wata runasnin jina. Kawsarqanchej ch'ichi yuyaypi, envidiakuypitaj, chejnispa, chejnichikuspataj. 4Maypachachus Salvawajninchej Diospa k'acha kaynin, munakuynintaj rikuchikorqa runasman chaypacha, Payqa salvawarqanchej. Chaytaj mana noqanchej ima allinta ruwasqanchejraykuchu karqa, astawanqa khuyakuyninraykulla. Payqa mayllawarqanchej Espíritu Santonejta, ujtawan nacespa mosoj kawsayniyoj kananchejpaj. 6Jinallataj Diosqa Espíritu Santota mana mich'akuspa qowanchej Salvawajninchej Jesucristonejta 7Ajinamanta Diospa qhasilla k'acha yanapayninnejta cheqan runaspaj qhawasqa kanchej, mana chayta jap'inapaj jina kashaspapis. Chantá herenciata jina wiñay kawsayta jap'isunchej, mayqempichus suyakushanchej, chayta. 8Chay nisqaqa cheqamin, munanitaj mana sayk'uspa chay imasmanta parlanaykita, creejkunaqa allin imastapuni ruwayta mask'aspa kanankupaj. Chay imasqa sumaj, allintaj tukuy runaspaj. 9Kay imasmantarí karunchakuy: Wampu churanakuykunamanta, ñawpa tataspa sutisninku qhelqasqamanta, siminakuymanta, Moisespa leynin jawa churanakuymanta ima, imaraykuchus chay tukoyqa yanqhalla kaspa, ni imapi yanapanchu. 10Hermanosta t'aqanachej runataqa iskay kutikamapis k'amiy. Mana kasukojtintaj, amaña paywan khuskachakuychu. 11Yachanki jina, chay runaqa cheqa ñanmanta pantasqa kaspa juchallikun, kikin juchallantaj payta tanqaykun juchachasqa kanampaj. 12Artemasta, chayrí Tiquicota kachamusojtiy, jamuwaypacha Nicopolisman, imaraykuchus chaypi chiri tiempopi qhepakusaj. 13Leyesmanta yachaj Zenasta, Apolostawan atisqaykita yanapaykuy usqhayta puririnankupaj, nitaj imapis paykunaman pisinampaj. 14Hermanosninchejtaj yachaqakuchunku allin imasta ruwayta, ama paykunaman imapis pisinampaj. Ajinaqa walej runas kaspa, wajkunatapis yanapayta atenqanku. 15Noqawan tukuy kajkuna napaykamusunku, jinallataj qampis napaykapuwayku cheqan creeypi munasqa kawsaqesninchejta. Diospa qhasilla k'acha yanapaynin tukuy qankunawan kachun.
Copyright
Learn More